
2. Pengantar 



Pengantar. 

Islam merupakan satu al-Din; sebagaimana ditakrifkan oleh Imam al-Banna: 

" Islam adalah sistem hidup yang menyeluruh yang merangkumi keseluruhan 
aspek kehidupan manusia. Islam adalah negara dan tanahair atau pemerintah dan 
rakyat. Islam adalah akhlak dan kekuatan atau rahmat dan keadilan. Islam adalah 
kebudayaan dan undang-undang atau ilmu dan kehakiman.Islam adalah 
kebendaan dan harta atau usaha dan kekayaan. Islam adalah jihad dan dakwah 
atau tentera dan fikrah. Sebagaimana ia adalah aqidah yang benar dan ibadah 
yang sah, sama sahaja". JTj. 

Sistem politik adalah sebahagian daripada Islam yang syumul, namun begitu sistem 
politik yang berasaskan kepada syarak adalah berbeza dengan sistem politik masa kini 
yang berasaskan kepada fahaman sekular. Pendedahan kepada sistem politik Islam 
merupakan suatu perkara asas kepada masyarakat ke arah memahami hakikat 
pemerintahan Islam. Politik Islam dalam istilah fuyaha' ialah siyasah syariyyah. 

Perkataan siyasah pada penggunaannya di sudut bahasa bermaksud: 

'mentadbir sesuatu perkara dengan baik' atau ' pemerintah mentadbir urusan 
rakyat'. [2] 

Para fuqaha' pula mentakrifkannya sebagai : 

"Tindakan pemerintah terhadap sesuatu perkara kerana suatu kemaslahatan 
walaupun tindakan itu tidak mempunyai dalil pada juzuknya". 

Dalam penakrifan lain 

" Menguruskan kemaslahatan manusia dengan mengikut ketentuan syarak". 

Kebanyakan tulisan yang berkaitan dengan siyasah syafiyyah mendefinasikan 
pengertian siyasah dengan definasi yang tidak lari daripada kedua-dua penakrifan di 
atas. 



Oleh itu ilmu siyasah syar'iyyah ialah ilmu yang membincangkan mengenai pentadbiran 
sebuah kerajaan Islam yang terdiri daripada undang-undang dan sistem yang 
berasaskan kepada asas-asas Islam atau sebagaimana pernyataan Abdul Wahab 
Khallaf: 

"Mentadbir urusan umum bagi daulah Islamiah dengan perkara yang membawa 
kebaikan kepada manusia dan mengelakkan kemudaratan daripada mereka 
dengan tidak melanggar sempadan syarak dan asas-asas kulliah walaupun dalam 
perkara yang tidak disepakati oleh ulama' mujtahidin".131 

Kandungan perbincangan siyasah syar'iyyah ialah sistem, peraturan dan undang- 
undang yang diperlukan dalam urusan sesebuah negara yang bertepatan dengan asas- 
asas agama dan dapat mencapai kemaslahatan kepada manusia dan dan menunaikan 
segala keperluan mereka. 

Perbincangan ulama-ulama silam mengenai siyasah syar'iyyah dalam kitab-kitab mereka 
adalah bertujuan untuk menjelaskan kepada pemerintah ketika itu khususnya dan 
kepada ummah amnya mengenai ilmu-ilmu pentadbiran Islam sebagaimana Abu Yusuf 
menulis kitab al-Kharaj, al-Juwaini menulis kitab al-Ghiyasi, Ghiyas al Umam Fi Tayas Ahl 
al-Dzalam, al-Mawardi menulis kitab al -Ahkam al-Sultaniyyah, Ibn Taimiyyah menulis 
Siyasah Syar'iyyah Fi Ra'i wa al-Ra'iyyah, Ibn Qayyim menulis kitab Turuk al-Hukmiyyah, 
Ibn Jamaah menulis kitab Tahrir al-Ahkam Fi Tadbir Ahl al-Islam dan begitu juga ulama 
mutakhir seperti Abdul Wahhab Khallaf menulis kitab Siyasah Sayariyyah Fi Syuun Al- 
Dusturiyah wa al-Kharijiah wa al-Maliyah. 

Perbezaan corak penulisan ulama silam dan penulisan ulama mutakhir ialah 
pendekatan ulama silam lebih detail sebaliknya penulisan ulama mutakhir lebih 
kepada menjadi pengantar dan menonjolkan fakta sejarah dengan menekankan bahawa 
siyasah syar'iyyah boleh dilaksanakan dan perlu dijadikan asas pemerintahan yang adil 
disepanjang masa. 

[11 Hassan al-Banna; Risalah al-Ta'lim. 

{2} Mu'jam al-Wajiz, Majma' Al-Lughah al-Arabiyah (1980) . 

[31 Abdul Wahab Khallaf : Siyasah Syar'iyyah Aw Nizam al-Daulah Islamiyah Fi Syuun al-Dusturiyah wa al- 
Kharijiah wa al-Maliyah; Kaherah, Dar al-Ansar, m. s. 18 



3. Muqaddimah 



Siyasah Syar'iyyah merupakan satu ilmu yang berkaitan dengan implimentasi tugas 
khalifah Allah di muka bumi ini. Ia adalah tugas asasi manusia dijadikan dan 
dihidupkan di dunia ini. Pada hakikatnya tugas ini bukan sekadar mentadbir urusan 
manusia tetapi sebelum itu, ia juga berkaitan dengan bagaimana hendak menjadikan 
manusia boleh ditadbir oleh sebuah pentadbiran yang berasaskan kepada undang- 
undang dan peraturan Syariat Islam. Bagaimanakah hendak menjadikan manusia yang 
jahil terhadap hakikat ketuhanan dan perundangannya boleh menerima hukuman 
Allah dalam kehidupan mereka yang bercanggah dengan kepentingan nafsu dan 
pemikiran mereka yang sempit? Bagaimana hendak mendisiplinkan manusia yang 
hidup dengan neraca pemikiran yang berbeza yang berasaskan kepada kebendaan 
semata-mata kepada hidup di bawah disiplin Islam yang berasaskan kepada neraca 
tauhid? 

Persoalan ini ingin menonjolkan bahawa ilmu dan amalan siyasah syar'iyyah yang 
sebenarnya bermula daripada proses dakwah rasulullah s.a.w mengajak manusia agar 
menerima ketuhanan Allah dan hak-hak Uluhiyyah dan MulkiyahNya semasa di Mekah 
lagi sehinggalah hari kiamat. Oleh kerana ilmu berkaitan dengan fiqh ini mula disusun 
pada zaman pemerintahan Islam maka ulama ketika itu telah menyempitkan 
perbincangan mereka kepada aspek-aspek kenegaraan yang merupakan keperluan 
pelaksanaannya ketika itu. 111 

Lantaran itu topik perbincangan siyasah syariyyah di dalam kitab-kitab terdahulu 
mengandungi bidang perbincangan yang berkaitan dengan kenegaraan dan 
pemerintahan seperti ; perlembagaan negara, sistem pemerintahan, tanggungjawab 
pemerintah dan hak-haknya, hak-hak rakyat, undang-undang dan kehakiman, dasar- 
dasar negara dalam seluruh aspek; kewangan, pendidikan, pembangunan, keselamatan 
dan hubungan luar sahaja, dalam erti kata tidak memasukkan aspek-aspek siyasah 
dakwah, siyasah tarbawiyah dan pembinaan daulah dalam perbincangan mereka. 

Oleh itu para ulama dalam membicarakan mengenai siyasah syar'iyyah hanya 
membincangkan mengenai ilmu yang berkaitan dengan peraturan dan disiplin 
pembentukan sesebuah kerajaan dan pemerintahan yang berasaskan syaria'at Islam. 
Perbincangannya termasuklah perkara berkenaan hukum melantik pemerintah, sifat- 
sifat seseorang pemerintah, cara perlantikannya, tujuan perlantikannya atau 
tanggungjawab seseorang pemerintah dan juga cara-cara pemerintahan, perkara yang 



menjadi asas perlantikan para pekerja, mentadbir sumber pendapatan dan 
perbelanjaannya, menyelesaikan pertikaian, menegakkan keadilan dan mewujudkan 
segala sistem yang berkaitan. 

Pada sudut yang lain penulisan siyasah syar'iyyah atau pemerintaha Islam adalah 
untuk menjelaskannya sebagai satu alat yang amat penting bagi menegakkan maqasid 
syarak di samping juga merupakan simbul perhambaan sebenar manusia kepada Allah 
yang dipertanggungjawabkan untuk mengabdikan diri mereka kepada-Nya 
terutamanya sebagai khalifah Allah di dunia ini dalam erti kata sebagai pemerintah 
sebuah kerajaan. 

Tidak di nafikan bahawa dalam melaksanakan tugas khalifah ini rasulullah s. a. w juga 
merupakan rujukan sebenar kepada ummah dalam mentadbir urusan umum; sama ada 
dalam urusan perundangan, kehakiman dan juga eksekutif. Dasar rasulullah s. a. w. 
dalam semua urusan ini ialah wahyu yang diturunkan Allah kepadanya dan juga 
ijtihad dalam melihat perkara yang mendatangkan kebaikan kepada ummah. 
Rasulullah s.a.w. juga sentiasa bermesyuarat dengan para sahabat baginda dalam 
perkara yang tiada nas. Sebagaimana rasulullah s.a.w. menjadi rujukan semasa baginda 
menjadi pemerintah di Madinah rasulullah s.a.w. juga merupakan rujukan ummah 
ketika gerakan Islam masih lemah di Mekah. 

Dengan ini rasulullah s.a.w. telah meninggalkan asas-asas yang kukuh kepada umatnya 
sebagai panduan dalam mentadbir urusan mereka iaitu al-Quran dan al-Sunnah 
kemudian baginda menunjuk jalan ketiga ketika sesuatu masalah tidak terdapat 
penyelesaiannya dalam al-Quran dan al-Sunnah iaitu berijtihad. Sahi perkara yang 
penting ketika membuat satu-satu keputusan rasulullah s.a.w. jarang berijtihad 
bersendirian tanpa mengambil pandangan para sahabatnya. Sebaliknya baginda akan 
sentiasa bermesyuarat dengan sahabat-sahabatnya dalam semua urusannya. Banyak 
pendapat-pendapat para sahabat R.A. dan diterima oleh rasulullah s.a.w. dan dipakai 
dalam banyak situasi. Tindakan rasulullah s.a.w. ini telah menggariskan sunnah 
kepada umatnya agar menggunakan pemikiran untuk berijtihad dalam menghadapi 
masalah yang tidak ada nas. 

Semasa hidupnya, rasulullah s.a.w. selalu mengaitkan sesuatu hukum dengan 'illah dan 
kemaslahatannya kepada manusia dengan ini rasulullah sa.w. menunjukkan hubungan 
sesuatu hukum dengan maslahat dan menarik perhatian kepada bahawa matlamat 
syarak ialah sama ada mendapatkan kemaslahatan kepada manusia atau 
menghindarkan keburukan daripada mereka. 




Tindakan rasulullah s.a.w. ini telah meniupkan satu kefahaman dan kesedaran ke 
dalam jiwa umat Islam bahawa matlamat syari at Islam ialah mendapatkan 
kemaslahatan dan kebaikan untuk manusia dan mengelakkan kerosakan dan 
keburukan daripada mereka. 

Ternyata ruh inilah yang menjadi asas perjalanan khulafa' al-Rasyidin R. A. selepas 
kewafatan rasulullah s.a.w. dalam mentadbir urusan ummah dalam kerajaan Islam. 
Seluruh tindakan mereka berpandukan al-Quran dan al-Sunnah dan apabila berlaku 
peristiwa baru yang tidak ada di dalam al-Quran maupun al-Sunnah mereka berijtihad 
menggunakan pemikiran dan kefahaman mereka seterusnya mengambil tindakan atau 
hukuman yang mereka dapati terdapat padanya kemaslahatan ummah dan tidak 
bercanggah dengan ruh Islam. 

Banyak ijtihad-ijtihad mereka berbeza dengan ijtihad sahabat-sahabatnya, malah 
kadang-kadang boleh difahami bahawa ijtihad mereka bersalahan dengan dzahir nas, 
walaupun begitu tidak seorangpun mujtahid dikalangan mereka yang menganggap 
mereka terkeluar daripada kebenaran selagi matlamat ialah mendapatkan 
kemaslahatan dan menegakkan keadilan Allah dan menggunakan ijtihad. 

Abu Bakar R.A. telah berijtihad dan memerangi golongan yang enggan mengeluarkan 
zakat dan melantik Umar al-Khattab R.A. sebagai khalifah selepasnya. Umar al-Khattab 
R.A. berijtihad dan menyerahkan urusan perlantikan khalifah kepada enam orang 
sahabat. Beliau juga berijtihad, tidak memberikan zakat kepada segolongan muallaf, 
begitu juga beliau tidak membahagikan tanah Iraq dan Syam kepada tentera, 
menjadikan talak tiga dengan satu lafaz jatuh talak tiga dan sebaginya. Uthman bin 
Affan R.A. menanbah azan kedua pada hari Jumaat dan mewajibkan ummah hanya 
berpegang kepada satu mashaf. Ali Abu Thalib k.w. berijtihad dan menghukum 
golongan rafidah dengan membakar mereka hidup-hidup. 121 

Begitu juga dalam urusan kehakiman dan cara-cara mesabitkan jenayah, mereka 
menggunakan apa sahaja dalil yang mententeramkan jiwa mereka yang boleh 
membawa kepada keadilan dan kebenaran tanpa melihat kepada dalil-dalil khusus. 
Umar al-Khattab R.A. telah menjatuhkan hukuman rejam kepada seorang wanita yang 
ternyata hamil tetapi beliau tidak mempunyai suami atau tuan dengan berpada kepada 
tanda-tanda zahir sahaja begitu juga memotong tangan pencuri dengan menggunakan 
qarinah barang curi berada di tangannval31 . Semua ijtihad Khulafa' al-Rasyididn ini 
adalah berasaskan untuk memastikan kemaslahatan ummah terlaksana dan 
mengelakkan kemudaratan daripada mereka. 



Selepas zaman ini para ulama telah berijtihad dan meletakkan beberapa syarat dan 
garis panduan kepada maslahat yang di iktibar oleh syarak. Begitu juga mereka 
meletakkan syarat-syarat yang ketat dalam beramal dengan maslahat yang tidak 
diktibarkan syarak penerimaannya atau penolakannya. Sesunggunhnya syarat-syarat 
ini telah mengikat kebebasan para mujtahid dan menyempitkan ruang-ruang ijtihad 
dan menutup banyak peluang untuk mengggunakan masalih al-mursalah atau al-Istislah 
sebagai asas dalam banyak perkara yang tidak dinaskan. Walaupun begitu ada 
dikalangan ulama yang keluar daripada kesempitan ini dengan menerima al-Istihsan 
dan l'tibar al-Maalat sebagai asas mengeluarkan hukum-hukum syarak. 

Kelemahan fiqh Islam semakin memuncak dengan tindakan para ulama menutup 
pintu-pintu ijtihad dan mewajibkan ummah bertaqlid kepada hukum-hukum yang 
telah di putuskan oleh ulama silam tanpa melihat kepada perbezaan masa dan tempat. 
Lantaran itu berlaku perbezaan antara hukum-hukum fiqh dengan kemaslahatan 
manusia dalam banyak urusan hidup .[4] 

Apabila khalifah Islam jatuh di tangan kuasa sekular, negeri-negeri Islam dijajah oleh 
Barat beratus tahun lamanya telah menjadikan umat Islam berada di antara 
kesempurnaan syariat tetapi tiada kuasa perlaksanaan. Akhirnya yang menjadi amalan 
umat Islam hanyalah hukum-hukum ibadah yang berkaitan dengan rukun-rukun Islam 
dan perkahwinan sahaja. Ilmu-ilmu berkaitan dengan, munakahat, kewangan dan 
muamalat Islam, hukum-hukum jenayah, siyasah syar'iyyah, amar makruf dan nahi 
munkar, dakwah dan jihad tidak lagi menjadi ilmu asasi yang diajar kepada umat Islam 
dan umat manusia di sebabkan bertentangan dengan konsep sekularisma. 

Dalam buku ini saya berusaha untuk mendedahkan kepada pembaca pandangan ulama 
silam mengenai siyasah syariyyah sebagai asas kepada memahami sistem poitik 
menurut kaca mata Islam. 

Annuar Salleh 
Oktober 1999 
Jamadil Akhir 1420. 

Kuala Lumpur. 

[11 Perbincangan mengenai aspek-aspek siyasah syariyyah di zaman Makkiah dan Masa Kini akan 
dibincangkan oleh penulis dalam buku ke 3. 

[21 Ibn Qayyim; Al-Turq al-Hukmiyyah; Kaherah, Matbaah Al-Madani, m. s. 18 
[31 Ibn Qayyim, ibid. Lihat juga ; Abdul Wahhab Khallaf, opcit m.s. 11. 

[41 Abdul Wahab Khallaf, ibid. 



4. Definasi Siyasah 



Perkataan siyasah pada penggunaannya di sudut bahasa bermaksud 'mentadbir sesuatu 
perkara dengan baik' atau 'pemerintah mentadbir urusan rakyat'. [1] 

Perkataan Syari'ah berasal dari perkataan " Syari'at " dalam bahasa Arab, yang dalam 
penggunaan biasanya dimengertikan sebagai 'sumber air minum atau pembawaan 
yang jelas'[2]. Perkataan 'Syari'ah' juga dipakai oleh al-quran dalam banyak ayat 
antaranya ada yang bermaksud sebagai peraturan hidup yang terkandung dalam 
suruhan dan larangan dan ada juga yang bermaksud seluruh ajaran agama yang 
merangkumi aspek keimanan, perundangan dan akhlak. 

Manakala 'Syari'at Islam' ialah seluruh apa yang disyari'atkan oleh Allah di dalam 
agama sama ada dengan wahyu atau dengan sunnah rasul saw. Ianya termasuklah 
perkara-perkara yang berkaitan dengan persoalan akidah dan keimanan, akhlak-akhlak 
yang mulia dalam perhubungan sesama anggota masyarakat dan hukum-hukum Allah 
yang berkaitan dengan perbuatan para mukallaf sama ada halal, haram, wajib, sunat 
dan harus yang dikenali sebagai fiqh dan juga perundangan Islam. [3] 

Definasi Siyasah Syar'ieyyah Menurut Istilah 

Para fuqaha' pula mentakrifkannya sebagai: "Tindakan pemerintah terhadap sesuatu 
perkara kerana mendapatkan suatu kemaslahatan walaupun tindakan itu tidak 
mempunyai dalil pada juzu'nya." Dalam penakrifan lain mereka berkata: 
"Menguruskan kemaslahatan manusia dengan mengikut ketentuan syarak." 

Kebanyakan tulisan yang berkaitan dengan siyasah syar'ieyyah mendefinasikan 
pengertian siyasah dengan definasi yang berkisar di atas kedua-dua takrif tersebut. 

Siyasah syar'ieyyah ialah ilmu yang membincangkan mengenai pentadbiran sesebuah 
kerajaan Islam yang terdiri daripada undang-undang dan sistem yang berasaskan 
kepada asas-asas Islam atau mentadbir urusan umum daulah Islamiah dengan cara 
yang membawa kebaikan kepada manusia dan mengelakkan mereka daripada 
kemudharatan, tanpa melanggar sempadan syarak dan asas-asas kulliah walaupun 
dalam perkara yang tidak disepakati oleh ulama' mujtahidin.I41 

Oleh itu topik perbincangan siyasah syar'ieyyah dikalangan para fuqaha' ialah sistem, 
peraturan dan undang-undang yang diperlukan di dalam mengurus sesebuah negara 
bertepatan dengan asas-asas agama bagi menjamin pencapaian kemaslahatan kepada 
manusia, menunaikan segala keperluan mereka dan menjauhkan mereka daripada 
kemudaratan dunia dan akhirat. 



[11 Mu'jam al-Wajiz. 

[21 Al-Mu'jam al-Wasit dan Mukhtarus-Sahah dibawah perkataan 'Syara'a' 

[31 Lihat: Muhammad Yusuf Musa: Al-Madkhal Li-Dirasah al-Fiqh al-Islami, Dar al-Fikr al-'Arabi,l%l. 
[41 Abdul Wahab Khallaf: Siyasah syar'ieyah Aiv Nizam al-Daulah Islamiyah Fu SyuUn al-Dusturiyah wa al- 
Kharijiyah wa al-Maliyah; Kaherah, Dar al-Ansar. Hal. 18 



5. Keadilan Siyasah Syariyyah 



Syari at Islam telah menggariskan asas-asas pemerintahan yang menjamin keadilan 
kepada manusia sejagat dan mampu memandu manusia mendapatkan kemaslahatan 
dan keperluan hidup mereka di mana sahaja mereka berada dan di zaman mana 
mereka hidup sekalipun. Sumber pemerintahan Islam iaitu al-Quran al-Karim, telah 
menggariskan asas-asas yang menyeluruh yang menjadi dasar kepada sistem dan 
pentadbiran sesebuah kerajaan. 

Walau bagaimanapun al-Quran tidak meneskan secara detail bentuk-bentuk atau cara- 
cara perlaksanaan sesuatu pemerintahan sebaliknya dibiarkan kepada ummah untuk 
menentukannya sendiri bentuk pemerintahan yang sesuai dengan keperluan dan 
kemaslahatan mereka. Keadaan ini menjadikan syari at Islam lebih anjal dan dapat 
menyahut keperluan manusia yang berubah-ubah yang disebabkan oleh perubahan 
masa dan tempat. 

Al-Quran menegaskan bahawa dunia dan segala isinya adalah ciptaan Allah dan milik 
mutlak-Nya. Al-Quran juga menjelaskan bahawa kuasa pemerintahan tertinggi adalah 
Allah S.W.T.m Di samping itu Al-Quran juga menegaskan bahawa manusia dilantik 
oleh Allah sebagai khalifahnya di muka bumi [21 . Lantaran itu mereka hendaklah 
menunaikan tugas-tugas khalifah ini sebagaimana yang telah ditetapkan oleh Allah di 
dalam al-Ouran[31 . Al-Quran juga memerintahkan manusia dan mereka yang dilantik 
menjadi pemimpin supaya melaksanakan segala kewajiban mereka yang telah 
diamanahkan oleh Allah kepada mereka. Untuk itu al-Quran menaskan tentang 
kewajiban berlaku 'adil dan memelihara keadilan sesama manusia [41 , kewajiban 
bersyura £5}, memelihara hak-hak persamaan manusia[6|, mbawa Rahmat kepada 
manusia[7|, melarang melakukan kemusnahan! 81, memerintahkan supaya 
menunaikan amanah dan janji [91 dan asas-asas hubungan luar. T 101 

Begitu juga dalam hukum-hukum jenayah al-Quran hanya menentukan hukuman 
kepada lima jenis jenayah sahaja iaitu; jenayah hirabah UU, membunuh dengan sengaja 
tanpa hak atau tidak senganja [121 , menuduh orang-orang beriman melakukan 
zina [131 , jenayah berzina [141 dan pencuri [151 . Lain-lain jenayah tidak ditentukan 
hukumannya oleh al-Quran sebaliknya diserahkan kepada pemerintah untuk 
menentukannya mengikut apa yang dilihatnya bermadai untuk memelihara keamana, 
menyedarkan pesalah dan menakutkan orang ramai daripada melakukan jenayah 
tersebut. Ini ialah kerana akan wujud perbezaan keperluan antara satu tempat dengan 
satu tempat yang lain. Allah SWT hanya menggariskan asas umum iaitu balasan 
hendaklah setimpal dengan kadar jenavah [161 . 



Dalam undang-undang mu'amalat al-Quran hanyalah bermadai dengan mengharuskan 
pertukaran perkara yang diperlukan dan mengelakkan kemudaratan manusia dengan 
menghalalkan berjual beli, sewa-menyewa, gadaian dan akad-akad muamalat lain 
disamping Syari'at menunjukkan asas kepada muamalat ini iaitu wujudnya keredaan 
antara orang yang berakad. Begitu juga al-Quran mengharamkan mu'amalat yang 
boleh membawa kepada permusuhan seperti riba, judi, monopoli, rasuah dan 
merampas harta orang lain tanpa hak. Malah adalah menjadi asas dalam urusan 
muamalat ini bahawa sesuatu itu diharuskan sehinggalah wujud dalil yang 
mengharamkannya. 1171 

Dalam sistem kewangan Islam mewajibkan pengeluaran zakat kepada orang-orang 
yang memiliki kekayaan dan menafkahkannya kepada lapan golongan yang 
memerlukan. 1181 Walau bagaimanapun cara perlaksanaannya masih mempunyai 
ruang-ruang ijtihad para ulama dan pemimpin ummah dengan berpandukan asas-asas 
syarak. 

Apa yang ingin ditonjolkan di sini ialah Allah S.W.T. telah menggariskan asas-asas 
penting sebagai panduan dan rujukan umat Islam dalam mentadbir sesebuah kerajaan. 
Sebaliknya Allah SWT tidak menggariskan sistem hidup dan prosedur-prosedur 
perlaksanaannya secara detil dengan menyempitkan ruang ijtihad kepada manusia. 
Keadaan syari'ah yang seumpama ini telah memberi ruang yang luas kepada ummah 
untuk menyusun sistem hidup mereka sesuai dengan perkembangan kehidupan, 
penemuan-penemuan ilmu dan teknologi dan budaya hidup mereka selagi ianya tidak 
terkeluar daripada batasan syarak. Namun begitu keadilan hidup untuk manusia 
sejagat hanya dapat ditegakkan sekiranya manusia menghormati asas-asas yang telah 
diletakkan oleh Allah SWT ini. 

Keadilan ini juga akan terlaksana sekiranya pemilihan kepimpinan dilaksanakan oleh 
ummah sebagaimana yang ditunjukkan oleh syarak iaitu melalui kaedah syura dan 
bai'ah ahli al-halli wa aVqdi yang memenuhi syarat-syaratnya. Keadilan Islam hanya akan 
terlaksana sekiranya kepimpinan sesebuah negara beriman terhadap tanggungjawab 
sebagai khalifah dan tanggungjawab melaksanakan pengabdian diri sepenuhnya 
kepada Allah SWT. 

Begitu juga keadilan Islam ini dapat dilihat di dalam syariatnya yang memperuntukkan 
hak-hak tertentu kepada rakyat . Islam mengiktiraf hak-hak persamaan sesama 
manusia dan juga hak-hak individu dalam urusan politik dan kemasyarakatan 
antaranya ialah: 



Kebebasan Syakhsiah 



Kebebasan ini bermaksud Islam memberi hak kepada setiap individu untuk melakukan 
apa sahaja untuk kemaslahatan dirinya, seperti memelihara keselamatan diri, harta dan 
maruah dengan syarat tindakannya itu tidak mendatangkan kemudaratan kepada 
orang lain. Ini termasuklah kebebasan diri, kebebasan tempat tinggal, kebebasan 
pemilikan, kebebasan kepercayaan, kebebasan berfikir dan kebebasan belajar. Maka 
untuk menjamin hak-hak ini maka Islam mengiktiraf dan memeliharanya dan 
merupakan hak yang sayugia di berikan oleh pemerintah kepada rakyatnya sama ada 
Islam atau ahli zimmah. 

Kebebasan Peribadi 

Hukum-hukam Islam mengiktiraf hak-hak ini dan memelihara setiap diri individu 
daripada dicerobohi oleh orang lain dengan menentukan batas-batas halal dan haram, 
perintah dan larangan yang berkaitan dengan memelihara keperibadian setiap individu 
seperti diharamkan membuat tuduhan palsu, membunuh dan sebagainya dengan 
ditentukan hukuman yang setimpal. Ada hukuman yang telah ditentukan oleh syarak 
dan ada yang diserahkan kepada pemimpin untuk menentukan bentuk hukuman yang 
sesuai yang dinamakan takzir. Setiap jenayah merupakan pelanggaran terhadap batasan 
Allah dan hukumnnya juga sabit dengan ketentuan syarak. 

Begitu juga Islam memerintahkan agar hukuman dijatuhkan sekadar jenayah yang 
dilakukan. Dalam perkara ini islam menentukan batas-batas kebebasan manusia 
dengan mengharamkan berzina, minum arak, menuduh seseorang berzina, saksi palsu 
dan sebagainya. Kesemua kesalahan ini telah ditentukan hukumannya dan semua 
rakyat termasuklah ahli zimmah tertakluk kepada hukum-hukum Islam yang berkaitan 
dengan perkara ini kecuali kesalahan meminum arak. [191 

Kebebasan Tempat Tinggal 

Pencerobohan kepada tempat tinggal manusia termasuk di dalam golongan yang 
memerangi Allah dan rasulnya. 

Begitu juga Islam mewajibkan meminta izin sebelum memasuki sesuatu rumah yantg 
bukan miliknya. 1201 

Kebebasan Bekerja Dan Meniliki Harta 

Islam mengiktiraf hak-hak ini dan memeliharanya dengan pelbagai hukum-hakamnya, 
antaranya: 



Islam mensyariatkan berbagai tindakan yang boleh menindahkan milik atau manfaat 
seperti jual beli, sewa-menyewa, hutang-piutang, gadaian, pelaburan, syarikat dan 
sebagainya. Seterusnya Islam meletakkan asas kepada sahnya pertukaran ini dengan 
wujudnya kebebasan, keradaan dan pemilihan antara mereka yang membuat urusan 
ini. 

Islam juga menegaskan haram memakan harta orang lain dengan cara yang batil. 

Begitu juga Islam menentukan hukuman yang berat kepada mereka yang mencuri. 

Kebebasan Beri'tiqad Kepada Bukan Islam 

Islam mengiktiraf hak ini kepada rakyat bukan Islam untuk meneruskaan kepercayaan 
mereka. [211 Ini ialah kerana asas keislaman ialah kejelasan dan penerimaan tanpa 
paksaan atau taqlid. 

Lantaran itu Islam membenarkan penganut agama lain melaksanakan amalan 
keagamaan mereka ditempat-tempat ibadat mereka dan menzahirkan perayaan mereka 
ditempat-tempat mereka. Walau bagaimanapun mereka tidak dibenarkan membina 
tempat ibadah baru di dalam tanah Islam atau menzahirkan perayaan mereka di sana. 
[221 

Kebebasan Berfikir 

Kebebasan berfikir ini sam ada dalam urusan keagamaan atau urusan lainnya. 
Sekiranya perkara yang tidak berkaitan dengan urusan agama maka setiap individu 
berhak untuk berfikir dan menyatakan pandangannya dengan cara yang mudah 
baginya. Telah berlaku dizaman Islam rasulullah s.a.w menerima pandangan 
sahabatnya dalam peperangan dan sebagainya. 

Manakala dalam perkara yang berkaitan dengan agama maka setiap manusia berhak 
untuk berijtihad selagi ijtihadnya dalam perkara yang tidak ada nas mengenainya dan 
hendaklah ijtihad mereka berasaskan kepada asas-asas agama yang umum. 

Manakala peristiwa penutupan pintu ijtihad dan mewajibkan umat Islam bertaqlid 
kepada mana-mana imam mujtahidin pada satu ketika dahulu adalah bertujuan untuk 
menutup pintu-pintu huru hara yang disebabkan terlalu banyak perselisihan pendapat. 
Apabila umat Islam berjaya menghadapi suasana perselisihan pendapat dengan dada 



yang terbuka dan berhujjah dengan hujjah maka tidak ada sebab mengapa tidak 
dibenarkan untuk berijtihad dalam perkara baru yang tiada nas. 

Termasuk di dalam hak-hak ini ialah kebebasan untuk berucap, menulis, berhimpun 
dan sebagainya sama ada dalam ucapan itu terdapat kritikan kepada pemimpin dan 
pegawainya malah orang-orang bukan Islam berhak menyatakan pandangan mereka 
mengenai sikap umat Islam dan agama Islam. Malah umat bukan Islam boleh 
berpindah dari satu agama keagama lain. 

Kebebasan Menuntut Ilmu 

Islam mewajibkan umatnya menuntut ilmu pengetahuan. Semua ilmu yang membawa 
kepada kemaslahatan ummah adalah dituntut oleh syarak supaya dipelajari lelaki 
maupun perempuan. Orang bukan Islam juga tidak dihalang untuk mempelajari ilmu- 
ilmu Islam disekolah-sekolah Islam. 

Persamaan Hak 

Syiar persamaan hak merupakan syiar yang nyata dalam Islam . Islam tidak 
membezakan antara seseorang dengan seseorang yang lain sama ada rakyat maupun 
pemerintah. Kesemuanya adalah sama dihadapan perintah Allah dan hukum- 
hukumnya. Persamaan ini juga merupakan hak-hak ahli zimmah yang dipelihara oleh 
syarak. Walaubagaimanapun dalam kes-kes tertentu seperti menjadi pemimpin dan 
melantik pemimpin maka ahli zimmah tidak dibenarkan. 

Ini ialah kerana sistem pemerintahan Islam berbeza dengan sistem pemerintahan 
sekular yang menjadikan asas-asas taqwa dan ijtihad sebagai syarat menjadi ahli al- 
halli wa al-'aqdi dan pemimpin. 

Walaupun begitu rakyat bukan Islam berhak melantik wakil-wakil mereka diperingkat 
pelaksanaan bagi menuntut hak-hak mereka dan mereka juga dibenarkan untuk 
menggubal perundangan yang berkaitan dengan masyarakat mereka seperti dalam hal- 
hal yang berkaitan dangan perkahwinan. 1231 

[11 Surah al-Mulk ,ayat 1-2. 

[21 Lihat Surah al-Baqarah ayat 30. 

[31 Lihat Surah al-Haj ayat 41, Surah al-Maidah ayat 48 dan Surah Sad ayat 26. 

[41 Lihat Surah al-Nisa' ayat, 85; al-Nahl ayat 90; al-Hujurat ayat 9. 

[51 Lihat Surah Ali Imran ayat 159 dan Al-Syura ayat 38. 

[61 Lihat Surah al-Hujurat ayat 9 dan 10. 

[71 Lihat Surah al-Anbiya' ayat 107. 



[81 Lihat Surah al-A'raf ayat, 56 dan 85 

[9] Lihat Surah al-Maidah ayat 1., surah al-Nahl ayat 91, dan surah al-Isra' ayat 34. 

[101 Lihat Surah al-Haj ayat 39,40; surah al-Baqarah ayat 90 dan 193; al-Anfal ayat, 39 dan 61; al-Taubah 
ayat 12,13 dan 96 

[111 Lihat Surah al-Maidah ayat 33. 

[12 1 Lihat Surah al-Baqarah ayat 178 dan a79; surah al-Nisa' ayat 92 , Surah al-Maidah ayat 45 dan surah 
al-Isra' ayat 33. 

[131 Surah al-Nur ayat 4. 

[141 Lihat Surah al-Nur ayat 2. 

[151 Lihat Surah al-Maidah ayat 38. 

[161 Lihat Surah al-Nahl ayat 126. 

[171 Lihat Surah al-Baqarah ayat 188, 275 dan 276, Ali Imran ayat 130, Al-Nisa' ayat 2 ,10 dan 28. 

[181 Lihat Surah al-Taubah ayat 60 danl03 

[191 Al-Maududi; Hucjiicj Ahli Zimmah Fi al-Daulah al-Islamiyah, Kaherah Dar al-Ansar. 

[201 Lihat surah al-Nur ayat, 27,28 dan 29. 

[211 Lihat Surah al-Baqarah ayat 256. 

[221 Al-Maududi; op.cit. 

1231 Ibid. 



6. Tujuan Siyasah Syariyyah 



Pemerintahan hanyalah wasilah bukannya matlamat iaitu wasilah untuk menegakkan 
perintah Allah dan melaksanakan amanahnya bagi membawa rahmat keseluruh alam. 
Sebagaimana firman Allah: 

"Dan tidak kami utuskan engkau wahai Muhammad melainkan untuk membawa rahmat 
keseluruh alam." (Al-Anbia': 107) 

Firman Allah yang bermaksud: 

" Mereka yang kami berikan kekuasaan di muka bumi, mendirikan solat, mengeluarkan 
zakat, menyuruh kepada makruf dan mencegah daripada munkar dan kepada Allah kembali 
segala urusan." (Al-Haj: 41) 

Tujuan siyasah syar'ieyyah ialah untuk melaksanakan maqasid syarak iaitu yang 
terkandung di dalam perkara yang berkaitan dengan 'j aib al-masalih' ( mendapatkan 
kemaslahatan kepada manusia ) dan 'dar' al-mafasid' ( menghilangkan kemudaratan 
daripada mereka.) 

Mayasid Syarak inilah; tujuan Allah menurunkan Syariat Islam kepada manusia. Syariat 
Islam tidak akan dapat di sampaikan dan ditegakkan dalam kehidupan manusia 
melainkan dengan kuasa pemerintahan, terutamanya perkara yang berkaitan dengan 
pelaksanaan undang-undang dan sistem hidup dalam seluruh aspek kehidupan 
manusia. 

Konsep Maqasid Syarfah 

Perkataan maqasid' adalah kata plural kepada perkataan 'maqsad'. 'Qasd' bermaksud 
niat tujuan, tumpuan sesuatu dalam setiap perbuatan. 

Niat dalam bahasa Melayu adalah tujuan atau objektif. Dalam kitab fekah disebut 
sebagai tujuan sesuatu yang disertakan dalam setiap perbuatan. UI Oleh itu Maqasid 
Syarak ialah tujuan-tujuan syarak, yang merangkumi tujuan-tujuan umum syarak dan 
tujuan-tujuan khusus sesuatu sistem syarak dan tujuan setiap perintah , larangan dan 
perbuatan Allah SWT secara juzi. Berkaitan dengan persoalan ini Allah SWT ada 
berfirman: 

Maksudnya: "Maka adakah patut kamu menyangka bahawa kami hanya menciptakan 
kamu ( dari tiada kepada ada ) sahaja dengan tiada sebarang hikmat ( dan tujuan ) pada 
ciptaan itu? Dan kamu menyangka pula tidak akan dikembalikan kepada kami" [2] 




Maha suci Allah daripada melakukan sesuatu sia-sia tanpa tujuan. Sebaliknya seluruh 
perbuatan Allah, penurunan Syari at Islam kepada manusia, pensyariatan hukum- 
hakam dan sebagainya mempunyai tujuan tertentu sama ada tujuan itu dinyatakan 
secara langsung oleh Allah atau difahami dengan cara istiqra' terhadap ayat-ayat al- 
Quran. 

Ibn ' Asyur mentakrifkan tujuan umum syara' sebagai : 



" Tujuan-tujuan dan hikmah yang di dapati pada syarak di seluruh keadaan 
pensyari'atan atau pada sebahagian besar daripadanya di mana ia tidak hanya di 
dapati pada jenis hukum-hukum syarak tertentu sahaja. Ia termasuk pada sifat-sifat 
syari'ah, matlamat umumnya dan tujuan-tujuan yang di dapati wujud pada syariat 
termasuk juga tujuan dan hikmat yang tidak kelihatan pada setengah hukum tetapi 
terdapat pada setengah hukum yang lain" [3] 

Manakala Dr. Tlal al-Fasi mentakrifkan maqasid al Syari'ah sebagai: 

" Matlamat daripada pensyari'atan dan rahsia-rahsia yang ditentukan oleh syarak pada 
setiap hukum-hukumnya" [4] 

Daripada pentakrifan ini maqasid Syariah boleh dibahagikan kepada tiga iaitu; 
maqasid umum, maqasid khusus dan maqasid juz'i. 

Maqasid umum Syarak pula terbahagi kepada tiga ; sama ada yang berkaitan dengan 
memelihara perkara daruriyat, hajiyat atau tahsiniyat.\5 1 

Maqasid khusus ialah perkara yang menjadi matlamat syarak dalam bab atau sistem 
tertentu seperti hukum-hukum berkaitan dengan kekeluargaan, hukum-hukum berkaitan 
kewangan, kehakiman dan sebagainya. Maqasid juz'i ialah matlamat syarak dalam 
mewajibkan sesuatu kewajiban atau melarang sesuatu perbuatan seperti rahsia 
diwajibkan solat, puasa, zakat dan sebagainya. 161 

Maqasid Umum Syarak. 

Pertama: Memelihara Maslahah Dharuriyat (KeperluanAsasi) 

Maslahah daruriyat ialah maslahah yang menjadi keperluan asas kepada kehidupan 
manusia di dunia dan akhirat, jika sekiranya tidak dipelihara maslahah ini kehidupan 
manusia akan pincang dan hilang nikmat abadi. Maslahah asasi itu ialah, agama, jiwa, 
akal, keturunan (kehormatan) dan harta benda. Segala urusan agama dan keduniaan 
dibina di atas maslahah-maslahah ini dan hanya dengan memelihara kesejahteraannya 
sahaja kehidupan individu dan masyarakat akan berjalan dengan baik [7] 



Allah telah menyatakan kepentingan maslahah daruriah ini di dalam firmannya yang 
bermaksud: 

"Wahai nabi! Apabila orang-orang perempuan yang beriman datang kepadamu untuk 
memberikan pengakuan taat setia, bahawa mereka tidak akan melakukan syirik kepada Allah 
dengan sesuatupun, dan mereka tidak mencuri, mereka tidak berzina, mereka tidak 
membunuh anak-anak mereka dan mereka tidak akan melakukan sesuatu dusta yang mereka 
ada-adakan dari kemahuan hati mereka dan mereka tidak akan menderhaka kepadamu dalam 
sesuatu perkara yang baik, maka terimalah pengakuan taat setia mereka dan pohonkanlah 
kepada Allah pengampunan dosa mereka: Sesungguhnya Allah Amat Pengampun lagi Amat 
Mengasihani" (Al-Mumtahinah: 12) 

Untuk memelihara agama, Allah mewajibkan manusia menuntut ilmu yang berkaitan 
dengan aqidah, ibadah dan akhlak dan melaksanakannya dalam kehidupan. Islam juga 
mewajibkan berjihad untuk memelihara agama dan menghukum mereka yang murtad. 

Amal ibadah yang dilakukan oleh seseorang hamba akan mententeramkan jiwanya, 
begitu juga Islam mensyariatkan perkahwinan agar perkongsian hidup manusia lebih 
mencapai ketenangan sebaliknya mereka yang melakukan jenayah yang boleh 
membawa kepada kemusnahan jiwa manusia akan dikenakan hukuman qisas atau 
kifarat. 

Allah menurunkan al-quran dan mengutuskan sekelian rasul untuk mengajarkan 
manusia dengan segala ilmu bagi memelihara akal. Islam mengajak manusia berfikir 
tentang kejadian diri manusia dan alam semesta. Islam menggalakkan umatnya 
melancung bagi melihat bukti-bukti kebesaran Allah. Islam mengharamkan semua 
perkara yang merosakkan akal manusia dan menghukum mereka yang mengambil 
sesuatu yang boleh memabukkan mereka. 

Untuk mewujudkan keturunan, dan memelihara maruah Islam mensyariatkan 
perkahwinan, mengharamkan zina dan qazaf. 

Untuk menghasilkan harta Islam mewajibkan berusaha mencari rezki, mensyariatkan 
muamalat diantara manusia seperti jual beli, sewa menyewa, syarikat, hutang piutang, 
gadaian, pelaburan dan sebagainya. 

Untuk memelihara harta Islam mengharamkan judi, riba, memakan harta orang tanpa 
hak, mencuri dan sebagainya. 

Kedua: Melaksanakan Keperluan Maslahah Hajiat (Perlu) 

Maslahah hajiyat ialah perkara yang diperlukan kerana memberi keselesaan kepada 
kehidupan dan mengelakkan daripada kesempitan yang pada kebiasaannya membawa 
kepada kesusahan dan keserbasalahan dalam hidup, ketiadaannya tidaklah membawa 




kepaincangan kepada kehidupan manusia sebagaimana sekiranya ketiadaan perkara- 
perkara dharuriyat. 

Sekiranya tujuan ini tidak diambil-kira akan menjadikan kehidupan berada di dalam 
kesukaran dan kepayahan, walaupun begitu ia tidak mencapai kepada kerosakan 
kepada maslahat umum. Maslahat hajiyat ini wujud dalam urusan ibadah seperti 
hukum-hukum rukhsah, dalam adat kebiasaan seperti keharusan menikmati perkara- 
perkara baik yang halal seperti, makanan, pakaian, kenderaan dan tempat tinggal. 
Manakala dalam urusan muamalat seperti hukum jual al-salam dan dalam bab jenayah 
ialah seperti hukum diat kepada aqilah .\ 81 

Di dalam ibadah disyariatkan beberapa kemudahan (rukhsah) seperti sembahyang 
qasar dan jama' bagi orang musafr, diharuskan berbuka puasa Ramadan bagi orang- 
orang sakit dan uzur kerana tua. Menunaiakn solat dalam keadaan duduk dan 
berbaring kerana uzur, gugur kewajibab solat keatas wanita haid dan nifas dan tidak 
diwajibkan qada' dan sebagainya. 

Di dalam adat diharuskan berburu, berriadah, bergusti, berlumba kuda dan 
sebagainya. 

Di dalam muamalat diharuskan berbagai-bagai kontrak atau akad yang bermatlamat 
memenuhi hajat keperluan manusia seperti jual beli, syarikat dan sebagainya. Dalam 
perkahwinan dibenarkan fasakh sekiranya pasangannya tidak sesuai, ada keaiban dan 
menamatkan perkahwinan dengan talak dan sebagainya. 

Di dalam perkara jenayah Islam memebenarkan hukum qisas atau membantu keluarga 
yang membunuh dengan tidak sengaja dengan membayar diat. 

Ketiga: Melaksanakan Keperluan Maslahah Tahsinat atau Kamalat [91 

Maslahah tahsinat atau kamalat ini ialah sesuatu maslahah yang termasuk di dalam 
perkara yang membawa penyempurnaan hidup seperti adat-adat dan akhlak yang 
baik, menjauhi kekotoran dan sikap yang buruk dan melakukan amalan-amalan sunat 
dalam ibadah. Sekiranya tidak diberikan perhatian kepada maslahah tahsinat ini secara 
berterusan, akan juga berlaku kepincangan dalam kehidupan hidup manusia 
sebagaimana berlaku akibat pengabaian terhadap perkara-perkara daruriyat.. ri01 

Maslahah ini terkandung di dalam perkara-perkara sunat seperti mandi jumaat, 
memakai wangian untuk kemasjid, di dalam muamalat ialah larangan meminang di 
atas pinangan orang lain dan di dalam adat seperti adab-adab makan, adab berjiran, 
bertamu dan sebagainya. 

Begibi juga Islam melarang umatnya membunuh paderi, meruntuh tempat ibadat 
memusnahkan tumbuhan di dalam peperangan. 



Maqasid Khusus Syarak 



Maqasid Umum syarak tidak akan dapat dicapai melainkan melalui mekanisma 
tertentu untuk melaksanakannya. Lantaran itu mekanisma tersebut wajib diwujudkan 
dan perlu menepati tujuan-tujuan khusus syarak mengenainya. Ianya termasuklah 
mekanisma perlantikan khalifah, sistem pemerintahan, sistem syura, sistem 
keselamatan awam, sistem kehakiman, sistem ekonomi, sistem pendidikan, sistem 
kekeluargaan dan sistem-sistem sokongan lain seperti komunikasi, penyiaran dan 
insfrastruktur. 

Lantaran itu mekanisma ini mempunyai tujuan-tujuan khusus yang dapat mencapai 
tujuan umum syarak. Maka penyusunan sistem pentadbiran, perlantikan pegawai- 
pegawai eksekutif bagi setiap institusi hendaklah daripada kalangan mereka yang 
berkelayakan yang mampu merealisasikan tujuan-tujuan syarak secara khusus dalam 
bidang tersebut sekaligus mencapai tujuan umum syarak. 

Tujuan sistem kekeluargaan dalam Islam secara khusus ialah untuk mengisi keperluan 
fitrah manusia, disamping berperanan memelihara kemaslahatan masyarakat dan 
kesinambungan generasi khalifah yang akan memikul amanah Allah kepada manusia. 
Allah menyatakan tujuan ini dalam al-quran sebagai untuk memberikan kepada 
manusia nikmat sakinah flll. maivaddah [12 1 dan rahmah H31 . Dalam hadis rasulullah 
(s.a.w.) menambah tujuannya ialah supaya melahirkan zuriat yang soleh. Untuk 
menjamin tercapainya tujuan ini Islam telah membimbing manusia sejak daripada 
memilih pasangan hidup, hubungan suami isteri, tanggungjawab mendidik anak 
sehinggalah persoalan pembahagian harta pusaka. 

Tujuan sistem pendidikan secara khusus ialah untuk melahirkan hamba Allah yang 
mentauhidkan Allah, ikhlas mengabdikan diri kepada-Nya, memiliki keperibadian 
yang mulia , bersedia dan mampu menghadapi ujian hidup yang akan ditaklifkan oleh 
Allah untuk manusia dan mampu berperanan dalam menjayakan misi manusia sebagai 
khalifah Allah di muka bumi ini. Lantaran itu dasar pendidikan dan mekanisma 
pelaksananya mestilah bertepatan dengan tanggungjawab untuk melaksanakan tugas 
berdakwah dan mentarbiyah ummah kearah matlamat tersebut. 

Tujuan sistem ekonomi dalam Islam ialah untuk mengawal pengagihan nikmat harta 
benda yang dikurniakan oleh Allah kepada manusia secara hak, adil, telus dan 
mengelakkan pertelingkahan dikalangan manusia. Termasuk dalam sistem ekonomi 
Islam ialah menggariskan peraturan muamalat manusia; dalam jual-beli, hutang- 
piutang, perkongsian dan sebaginya. Islam juga mengharamkan riba, akad yang 
mengandungi gharar fl41, perjudian monopoli . Bagi golongan miskin dan tidak 
berkemampuan untuk mengumpul kekayaan akan juga mendapat pembiayaan melalui 
sistem zakat dan kharaj jizyah flSl . 




Sistem kehakiman dalam Islam ialah bertujuan menyelesaikan pertelingkahan di 
kalangan masyarakat secara adil dan menghalang manusia daripada melakukan 
jenayah. 

Sistem keselamatan awam atau hisbah fl 61 adalah bertujuan untuk mengawal 
masyarakat daripada melakukan kesalahan dalam muamalat sesama manusia seperti 
mengelakkan penipuan dalam jual-beli dan sebagainya. 

Sistem syura bertujuan untuk membuat dasar dan perundangan disamping menjadi 
mekanisma melantik dan memecat pemerintah dan menjadi penasihat kepada mereka 
dalam menjalankan tugas. Ahli syura dalam Islam dikenali sebagai ahli al-halli wa al- 
aqdi. 

Tujuan sistem pemerintahan dalam Islam ialah untuk mentadbir seluruh sistem-sistem 
dalam Islam dengan melantik pegawai-pegawai yang berkelayakan dan 
berkemampuan dan melakukan muhasabah dan bimbingan terhadap pegawainya. 

Maqasid Juz'i 

Islam juga menggariskan tujuan-tujuan juzi atau hikmah disebalik tanggungjawab yang 
diamanahkan kepada manusia. Contohnya tujuan-tujuan pada kefarduan solat, zakat, 
puasa dan haji. Tujuan-tujuan diperintahkan ditulis segala akad perjanjian dan 
mempunyai saksi, tujuan dijatuhkan hukuman qisas hudud dan sebagainya. Tujuan- 
tujuan juzi ini selalu di dapati dipenghujung setiap perintah dan larangan Allah dalam 
al-Quran. 

Amal-amal ibadah seperti solat, zakat dan haji secara khususnya bertujuan melahirkan 
insan bertakwa dan solat secara juzuknya bertujuan untuk berdoa, mengingati Allah 
disamping mengulangi penyataan kesyukuran, berikrar untuk hanya menyembah dan 
memohon pertolongan daripada Allah. Zakat bertujuan memebersihkan jiwa dan harta 
dan membantu fakir miskin. Haji bertujuan mendisiplinkan manusia agar mampu 
melaksanakan amanah Allah, memelihara lidahnya disamping melatih mereka agar 
berkorban masa dan harta dan sebagainya. 

[11 Lihat, Al-Mu'jam al-Wajiz dibawah kata dasar qasada. 

[21 Surah al-Mukminum, ayat 115. 

[31 Ibn 'Asyur, Maqasid al-Syari'ah al-Islamiyah, m.s. 50 
[41 'Ilal, Macjasid Al-Syaria'ah al-Islamiyah wa makarimuha hal.4 
[51 Al-Syatibi, Al-Muwafaqat, jil.2, hal. 8 
[61 Op-cit. 

[71 Al-Syatibi; Op-cit, hal. 8. 

[8] Ibid m.s. 10-11 

[91 Tahsinat ialah mengelokkan, kamalat ialah penyempurnaan. 

[101 Ibid m.s. 10-11 

[111 Ertinya ketenteraman jiwa, setengah ulama menyatakan ia bermaksud hubungan seks. 



[121 Ertinya kasih-sayang 

[131 Rahmat merangkumi seluruh nikmat kasih-sayang , belas kasihan, zahir dan batin khususnya 
kepada anak-anak. 

1141 Sesuatu unsur yang tidak jelas yang boleh membawa kepada penipuan . 

[151 Kharaj ialah cukai hasil bumi dan jizyah ialah cukai kepada yang diambil daripada rakyat bukan 
Islam. 

[161 Hisbah ialah satu institusi yang melaksanakan tugas menyuruh masyarakat melakukan makruf dan 
melarang mereka melakukan kemungkaran. 



7.1. Perlantikan Khalifah 



Hukum Melantik Khalifah 

Jumhur ulama' Islam (ahli as-Sunnah, al-Murjiah, Syi'ah, Mu'tazilah dan Khawarij) 
kecuali beberapa orang daripada Mu'tazilah dan Khawarij berpendapat bahawa hukum 
melantik Imam bagi mentadbir negara adalah wajib. [1] Ianya wajib dengan ijma' 
sahabat apabila tiada sesuatu yang menghalang daripada perlantikannva. 121 Apabila 
thabit kewajiban melantik imam maka kewajibannya ialah fardu kifayah. Hukumnya 
sama seperti jihad dan menuntut ilmu. Apabila orang yang layak telah memikulnya 
maka gugurlah kewajiban daripada orang lain. 131 Walau bagaimanapun mereka 
berselisih pendapat pada sumber yang membawa kepada kewajibannya. 141 

1. Al-Asy'ariyah , Mu'tazilah dan ' Atrah berpendapat bahawa kewajiban melantik Imam 
adalah bersumberkan kepada nas syara' bukan hukum akal, kerana Imam 
melaksanakan tugas syara'. 

2. Sebahagian Syiah hnamiyah dan Zaidiah berpendapat bahwa kewajiban melantik 
Imam adalah berdasarkan hukum akal. 

3. Manakala pendapat al-Jahidz, al-Ka'bi, al-Balkhi, al-Hasan al-Basri dan Abu Hasan 
daripada Mu'tazilah adalah berdasarkan dalil akal dan syara'. 

4. Pendapat Syiah Imamiah dan al-Ismailiah bahawa melantik Imam bukan kewajiban 
kita tetapi ia dilakukan oleh Allah S.W.T. 

Manakala golongan Khawarij berpendapat bahawa tidak wajib melantik Imam pada 
asalnya malah ianya termasuk di dalam perkara yang harus. 

Ada di kalangan mereka yang berpendapat bahawa wajib melantik Imam ketika 
suasana tidak membawa kepada fitnah sebagaimana pendapat Hisyam al-Khuti dan 
pengikutnya. 

Manakala sebahagian yang lain pula seperti Ubay al-Asam dan pengikutnya 
berpendapat sebaliknya dengan mengatakan wajib melantik imam ketika berlaku fitnah 
dan tidak wajib pada waktu aman. 

Huraian Hukum Melantik Khalifah 

Hukum melantik Imam adalah wajib menurut pendapat kebanyakan ulama'. Ia 
termasuk di dalam kategori fardhu kifayah. Hukumnya didapati daripada ijma' para 
sahabat dan tabi'in. Lantaran itulah para sahabat Rasulullah (s.a.w.) bersegera ke majlis 
perlantikan khalifah sehinggakan dengan sebab kesibukan itu mereka meninggalkan 
majlis menguruskan jenazah Rasulullah (s.a.w.). 



Dalam masalah ini Imam Ibnu Taimiah mengatakan: 

"Wajiblah diketahui bahawa mentadbir urusan muslimin, merupakan kewajiban agama 
yang paling besar. Malah urusan agama dan dunia tidak akan dapat dilaksanakan 
tanpanya. Sesungguhnya kemaslahatan keturunan Adam tidak akan sempurna 
melainkan dengan perkumpulan, di mana sebahagiannya berhajat kepada bantuan 
sebahagian yang lain. Apabila mereka berhimpun, mereka perlu kepada seseorang 
yang memimpin." [51 

Sabda Rasulullah (s.a.w.): 

" Apabila tiga orang keluar bermusafir maka lantiklah ke atas mereka seorang untuk menjadi 
ketua. " (Abu Daud) 

Sabda Rasulullah (s.a.w.): 

" Tidak halal bagi tiga orang yang berada di satu tempat melainkan dilantik seorang daripada 
mereka seseorang sebagai ketua. " (Imam Ahmad) 

Kewajiban melantik seorang ketua di dalam perhimpunan yang sedikit kerana 
bermusafir menunjukkan bahawa wajib melantik pemimpin di dalam perhimpunan 
yang lebih besar. 

Kerana Allah S.W.T. telah mewajibkan muslimin untuk menyuruh manusia melakukan 
ma'ruf dan mencegah sesuatu yang mungkar dan ianya tidak akan sempurna melainkan 
dengan kekuatan dan kepimpinan. Begitulah segala yang diwajibkan oleh Allah seperti 
jihad, menegakkan keadilan, menunaikan haji, sembahyang Jumaat, perayaan, 
menolong golongan yang dizalimi dan melaksanakan hudud yang segalanya ini tidak 
akan terlaksana tanpa kekuasaan dan pemimpin. 

Dalil-Dalil Mengenai Kewajipan Melantik Khalifah 

1. Diriwayatkan secara mutawatir mengenai kesepakatan kaum muslimin di zaman 
awal Islam selepas kewafatan Rasulullah (s.a.w.) yang dinamakan sebagai Ijma' Saqifah 
Bani Sa'edah bahawa tidak boleh berlaku kekosongan pada jawatan khalifah walaupun 
seketika. Abu Bakar (R.A.) berkata: "Ketahuilah bahawa Muhammad telah wafat, dan 
tidak dapat tidak mestilah agama ini ada orang yang melaksanakannya." 

2. Kaedah Syarak. 

Melantik Imam dapat menghilangkan kemungkinan berlaku kemudharatan kepada 
umat. Menghalang kemudharatan adalah wajib. 

3. Menegakkan dan melaksanakan mayasid syara' juga tidak mungkin dapat 
dilaksanakan tanpa Imam. 

4. Mewujudkan kesatuan umat. 



5. Nas-nas al-Quran yang mewajibkan pelbagai hukum tidak akan terlaksana tanpa 
adanya khalifah antaranya: 

- Ayat berhukum dengan apa yang diturunkan Allah 

- Ayat-ayat berkaitan syariat hudud 

- Ayat-ayat berkenaan kewajipan berjihad 

6. Hadis-Hadis. 

"Tidak halal bagi tiga orang yang berada di suatu tempat melainkan hendaklah dilantik 
seorang menjadi pemimpin kepada mereka." 

"Apabila tiga orang keluar bermusafir maka lantiklah seorang daripada mereka sebagai ketua." 

"Setiap kamu adalah pemimpin dan setiap kamu bertanggungjawab ke atas rakyatnya." 

"Sesiapa yang mati dan tengkuknya tidak terikat dengan bai'ah maka matinya sebagai mati 
jahiliyyah. " 

"Sehari bagi Imam yang adil lebih baik daripada beribadah enam puluh tahun." 



[11 Al-Dahlawi: Hujjatullah al-Balighah, Al-Mawardi, op.cit. 

[21 Al-Juwaini: al-Ghiyasi, Tahqiq Abdul Azim al-Dib, Qatar hal. 23. 
[31 Al-Mawardi;op.cit. 

[41 Al-Zuhaili, op.cit hal. 665. 

[51 Ibn. Taimiyyah : Siyasah Syar'ieyyah Fi al-Ra'I wa al-Ra'ieyyali. 



7.2. Sejarah Perlantikan Khulafa' al-Rasyidin 

1. Sejarah perlantikan Khalifah Abu Bakar as-Siddiq (R. A.) 

Al-Bukhari meriwayatkan di dalam kitab Sahih Bukhari daripada Umar al-Khattab 

(R.A.) satu hadis yang panjang antaranya: 

Sesungguhnya di antara pengalaman kami ialah ketika Allah mewafatkan Nabi-Nya 
(s.a.w.), kaum al-Ansor tidak bersama kami sebaliknya mereka berhimpun di Sapifah Bani 
Saadah. Ali dan az-Zubir dan beberapa orang lain juga tidak bersama-sama dengan kami. 
Kaum Muhajirin berkumpul di sisi Abu Bakar (R.A.). Aku berkata kepada Abu Bakar: 
"Marilah bersama kami, kita pergi menemui saudara kita daripada golongan al-Ansor." 
Kami pun pergi menemui mereka. Apabila kami hampir kepada mereka, kami bertemu 
dengan dua orang lelaki soleh. Mereka berdua menceritakan apa yang berlaku dan bertanya: 
"Ke manakah tujuan kamu wahai sekelian Muhajirin?" Kami menjawab: "Kami ingin 
bertemu saudara-saudara kami, golongan al-Ansor." Mereka berdua berkata: "Tak perlulah 
kamu pergi kepada mereka sebaliknya selesaikanlah tugas kamu." Aku berkata: "Demi Allah 
kami akan menemui mereka." 

Lalu kami pergi ke sana. Setibanya kami di Sacjifah Bani Sa'edah kami dapati seorang lelaki 
yang berselimut berada di tengah-tengah orang rama. Aku bertanya: "Siapakah ini?" 
Mereka menjawab: "Saad bin Ubadah." Aku bertanya: "Kenapa dengannya?" Mereka 
menjawab: "Beliau (R.A.) sakit." 

Sejurus selepas kami duduk seketika, khatib mereka bangun lalu bertasyahhud dan memuji 
Allah. Dia berkata: "Kami adalah katibah Islam dan kamu (Muhajirin) adalah kelompok kecil 
yang menyusup meninggalkan kaum kamu. Tiba-tiba kamu ingin mengalahkan kami dan 
menguasai kami." Apabila dia diam, aku ingin bercakap. Aku lebih mengetahui daripadanya 
beberapa batasan. Apabila aku ingin bercakap Abu bakar berkata: "Biarkan aku yang 
bercakap. Aku tidak ingin menimbulkan kemarahannya." Lalu beliau berucap. 
Sesungguhnya dia lebih lembut dan lebih tenang daripadaku. Demi Allah, tidak ada satu 
pun perkataan yang ingin aku katakan melainkan dia mengucapkannya dengan tenang. Ia 
mengucapkan sama seperti apa yang aku ingin ucapkan atau lebih baik daripada yang 
inginku katakan. Kemudian dia diam. Kata beliau: "Apa yang kamu ucapkan mengenai 
kebaikan, maka kamulah ahlinya. Sesungguhnya tidak diketahui seseorang yang lebih berhak 
untuk jawatan ini (khalifah) melainkan kaum Quraisy. Mereka adalah kabilah Arab yang 
pertengahan dari segi keturunan dan tempat. Sesungguhnya aku redha untuk kamu salah 
seorang daripada mereka berdua maka berbaVahlah kamu kepada mereka sekiranya kamu 
suka." Lalu beliau memegang tanganku dan tangan Abu Ubaidah Amir bin al-Jarrah yang 




duduk bersama kami. Aku tidak membenci apa yang dikatakannya, cuma padaku sekiranya 
aku dibunuh supaya tidak memikul bebanan ini, ianya lebih aku sukai daripada aku menjadi 
Amir sedangkan bersamaku Abu Bakar as-Siddicj. 

Bangun seorang Ansor dan berkata: " Akidah kayu tangga untuk menunggang unta dan 
kayu sangga kepada tamar yang merindang. Daripada kami seorang Amir dan daripada 
kamu seorang Amir wahai sekelian Quraisy." Lalu berlakulah kekalutan dan kebisingan 
sehingga membawa perselisihan. Lalu aku berkata bentangkanlah tanganmu wahai Abu 
Bakar. Lalu beliau menghulurkan tangannya. Aku membai ahnya dan diikuti oleh sekelian 
Muhajirin. Kemudian beliau dibai'ah oleh kaum al- Ansor.... "111 

Inilah bai'ah pertama kepada Abu Bakar (R.A.), iaitulah bai'ah golongan pembesar 
sahabat dari kalangan Quraisy dan golongan al-Ansor. Bai'ah ini kemudiannya diikuti 
oleh bai'ah umat Islam di masjid. 

Bukhari meriwayatkan dalam Sahih Bukhari daripada Anas bin Malik (R.A.) bahawa 
beliau telah mendengar khutbah Umar (R.A.) apabila beliau naik ke mimbar iaitu 
selepas sehari kewafatan rasulullah (s. a. w.) lalu beliau mengucap syahadah, ketika itu 
Abu Bakar (R.A.) diam. Beliau berkata: 

" Aku berharap Rasulullah (s.a.w.) masih hidup dan dapat menyusun urusan kita - dia 
mengharapkan dialah yang terakhir - Walau pun Muhammad (s.a.w.) sudah wafat tetapi 
bersama kamu ada cahaya yang boleh kamu jadikan pedoman sebagaimana yang ditunjuk 
oleh Rasulullah (s.a.w.). Sesungguhnya Abu Bakar (R.A.) merupakan sahabat Rasulullah 
(s.a.w.) yang disebut di dalam al-Quran sebagai 'tsani itsnain iz huma fil ghar'. 
Sesungguhnya dia lebih utama untuk urusan kamu. Maka bangunlah kamu sekelian 
berbai'ah kepadanya." Anas bin Malik (R.A.) berkata: "Sesungguhnya sebahagian mereka 
telah berbai'ah dengannya dan bai'ah umum di atas mimbar." 

Ibnu Kasir berkata: Ibnu Ishak berkata: "Kemudian Abu Bakar berucap. Beliau memuji 
Allah lalu berkata: 

"Wahai Manusia, sesungguhnya aku telah di lantik memimpin kamu dan bukanlah aku 
yang terbaik di kalangan kamu. Sekiranya aku berbuat baik, maka taatilah aku. Sekiranya 
aku berbuat keburukan, betulkanlah aku. Kebenaran itu amanah dan dusta itu khianat. 
Orang yang lemah di sisi kamu adalah kuat di sisiku sehingga aku kembalikan haknya. 
Orang yang kuat di kalangan kamu adalah lemah di sisiku sehingga aku mengambil hak 
daripadanya jika Allah mengkehendaki. Tidak ada sesuatu kaum yang meninggalkan jihad 
melainkan Allah akan menjatuhkan mereka dengan kehinaan. Tidak akan berlaku 
kemungkaran yang berleluasa di dalam sesuatu kaum melainkan Allah akan menurunkan 
bala' kepada mereka selundmya. Taatilah aku selagimana aku mentaati Allah dan Rasul- 
Nya. Maka sekiranya aku memaksiati Allah dan Rasul-Nya, maka tidaklah perlu kamu 
mentaatiku. Bangunlah untuk menunaikan solat., semoga Allah mengasihi kamu." [21 



Kesimpulan: 

Daripada himpunan peristiwa ini dapatlah diambil beberapa pengajaran antaranya: 

Menunjukkan bahwa Nabi (s.a.w.) tidak menaskan dengan nyata siapakah khalifah 
selepas baginda. 

1. Bai'ah kepada Abu Bakar (R.A.) berlaku selepas selesai mesyuarat di antara 
sahabat-sahabat besar di kalangan Muhajirin dan al-Ansor. Ini menunjukkan 
bahawa yang membuat pemilihan ialah mereka yang dimuliakan di kalangan 
para ulama' dan para pemimpin. Inilah yang dinamakan sebgai 'ahli halli wal 
aqdi . 

2. Tidak disyaratkan ijma' keseluruhan umat. Malah tidak mudharat 
sekiranya berlaku penentangan daripada sebahagian kecil sebagaimana yang 
berlaku terhadap Saad bin Ubadah (R.A.) yang tidak menyetujuinya. 

3. Adalah suatu yang syar'ie berlakunya bai'ah di kalangan ahli halli wal aqdi 
dahulu sebelum bai'ah umat keduanya, sebagaimana yang berlaku kepada 
khalifah Abu Bakar (R.A.) 

4. Tidak disyaratkan dalam pemilihan kehadiran semua ahli halli wal aqdi 
sebagaimana Ali bin Abi Thalib (R.A.) dan az-Zubair bin al-Awwam (R.A.) 
tidak hadir kerana menguruskan jenazah Nabi (s.a.w.) walaupun mereka 
berdua berbai'ah selepas itu. 

2. Sejarah perlantikan Umar al-Khattab (R.A.) 

Manakala perlantikan khalifah Umar al-Khattab thabit dengan cara yang berbeza iaitu 
melalui perlantikan oleh khalifah sebelumnya. Ibnu al-Jauzi berkata: 

"Daripada al-Hasan bin Abi al-Hasan (R.A.) katanya: "Apabila Abu Bakar mulai sakit 
tenat, beliau menghimpunkan sahabatnya dan berkata: "Sesungguhnya telah sampai 
kepada aku apa yang kamu lihat dan aku menyangka ianya akan sampai (ajal). Allah 
telah melepaskan sumpah kamu daripada bai'ahku, dan telah terongkai simpulannya. 
Telah dikembalikan kepada kamu urusan kamu, maka kamu lantiklah sesiapa yang 
kamu suka. Sekiranya kamu melantiknya pada masa aku hidup, ini lebih baik supaya 
kamu tidak berselisih selepasku. Lalu mereka pun bangun meninggalkannya tetapi 
tiada keputusan bagi mereka. Mereka berkata: "Khabarkanlah kepada kami wahai 
khalifah Rasulullah (s.a.w.)." Katanya: "Kamu akan berselisih?" Mereka menjawab: 
"Tidak." Beliau bertanya: "Maka kamu redha dengan pilihan Allah ke atas kamu ?" 
Mereka menjawab: "Ya." Beliau berkata: "Berikan kepadaku waktu seketika untuk aku 
melihat siapa yang terbaik unhik Allah, untuk agama-Nya dan unhik hamba-Nya." 
Lalu Abu Bakar (R.A.) bertanya Uthman bin Affan (R.A.): "Berikanlah pendapat kamu 
mengenai seorang lelaki. Demi Allah kamu pada sisiku adalah berkeahlian dan 




berkedudukan." Lalu beliau (Uthman) berkata: "Umar." Katanya: "Tulislah." Lalu 
ditulis sehingga sampai kepada nama beliau, beliau pun pitam. Kemudian dia sedar 
dan berkata: "Tulislah Umar." 

Disebut juga bahawa: Abu Bakar as-Siddiq apabila hampir ajalnya telah memanggil 
Abdul Rahman bin Auf (R.A.) dan berkata: "Khabarkan kepadaku mengenai Umar bin 
Al-Khattab." Lalu Abdul Rahman berkata: "Apa yang kamu tanyakan kepadaku ini, 
kamu lebih mengetahuinya daripadaku." Maka Abu Bakar (R.A.) berkata: "..dan 
sekiranya..." Kata Abdul Rahman: "Dia demi Allah lebih baik daripada pendapat 
kamu padanya." Kemudian Abu Bakar (R.A.) memanggil Uthman bin Affan (R.A.) dan 
berkata: "Ceritakan kepadaku mengenai Umar", maka Uthman (R.A.) menjawab: 
"Kamu lebih berpengalaman daripadaku mengenainya." 

Abu Bakar telah bermesyuarat dengan Said bin Zaid, (R.A.) Abu al-A'war (R. A.), Usaid 
bin al-Hudhair (R.A.) dan lain-lain lagi daripada al-Muhajirin dan al-Ansor. 

Sebahagian sahabat Nabi yang mendengar bahawa Abdul Rahman (R.A.)dan Uthman 
(R.A.) menemui Abu Bakar (R.A.) di tempatnya dan berkata salah seorang daripada 
mereka: "Apa yang akan engkau kata kepada Tuhanmu apabila engkau ditanya 
mengenai perlantikan Umar (r.a) selepas engkau, sedangkan engkau tahu sifat 
kasarnya?" Lalu Abu Bakar berkata: "Dudukkanlah aku. Apakah kamu takutkan aku 
dengan Allah? Celakalah sesiapa yang menambah dalam urusan kamu dengan 
kezaliman. Aku akan berkata kepada-Nya: "Ya Allah, sesungguhnya aku telah 
tinggalkan urusan mereka kepada sebaik-baik makhluk-Mu." Kemudian dia baring dan 
memanggil Uthman bin Affan (R.A.) dan berkata: "Tulislah: Dengan nama Allah Yang 
Maha Pemurah dan Maha Pengasih. Ini ialah perlantikan yang dilakukan oleh Abu 
Bakar bin Abi Qahafah pada akhir hayatnya di dunia dan di awal kehidupannya di 
akhirat; yang diambang memasukinya dimana hari ini dipercayai oleh yang kafir, di 
yakini oleh yang berdosa, dan dipercayai orang yang dahulunya tidak 
mempercayainya. Bahawa aku telah melantik ke atas kamu selepasku Umar al-Khattab. 
Maka dengarkanlah kata-katanya dan taatilah dia. Sesungguhnya aku tidak tinggalkan 
kepada Allah, Rasul-Nya, agama-Nya, diriku dan kepada kamu melainkan kebaikan, 
sekiranya diubah maka bagi setiap orang balasan dosa apa yang dilakukannya, aku 
tidak mengetahui perkara ghaib, dan orang-orang yang zalim akan mengetahui di 
manakah tempat kembali mereka, dan salam sejahteralah ke atas kamu. 

Kemudian diperintahkan agar surat itu dicop. 

Kemudian beliau memerintahkan Uthman (R.A.) keluar membawa kertas yang telah 
dicopkan tersebut bersama Umar bin Al-Khattab dan Usaid bin Said al-Khurdhi. 
Uthman (R.A.) berkata kepada orang ramai: "Apakah kamu akan berbai'ah kepada 
sesiapa yang tertera namanya di dalam kertas ini?" Mereka menjawab: "Ya." 




Sebahagian daripada mereka berkata: "Kami telah tahu." Ibnu Saad berkata kepada 
yang berkata tadi: "Dia ialah Umar." Mereka mengiktirafnya, meredhainya dan 
berbai'ah kepadanya. 

Kemudian Abu Bakar (R.A.) memanggil Umar (R.A.) secara sendirian lalu mewasiatkan 
sesuatu kepadanya. Abu Bakar (R.A.) kemudian keluar dan mengangkat tangannya 
seraya berkata: "Ya Allah, aku tidak kehendaki dengan apa yang aku lakukan ini 
melainkan kebaikan kepada mereka dan mengurangkan fitnah daripada mereka. 
Dengan itu aku lakukan terhadap mereka sebagaimana yang Engkau ketahuinya. Aku 
telah berusaha berfikir untuk mereka. Maka aku lantik ke atas mereka seorang yang 
terbaik dan yang terkuat di kalangan mereka serta seorang yang lebih memelihara 
terhadap apa yang aku tunjukkan kepada mereka. Sesungguhnya telah tiba kepadaku 
urusan engkau (ajalku) lalu aku gantikan kepada mereka (khalifah selepasku) . Mereka 
adalah hamba-Mu. Nyawa mereka di tangan-Mu. Berikanlah untuk mereka dan kepada 
mereka kebaikan. Jadikanlah dia di antara khulafa' Engkau yang mendapat petunjuk 
yang mengikut petunjuk nabi ar-Rahmah dan petunjuk orang-orang soleh selepasnya 
dan perelokkanlah baginya rakyatnya." 131 

Kesimpulan: 

Daripada kisah ini bolehlah dibuat kesimpulan bahwa: 

1. Harus melantik peribadi tertentu sebagai pengganti khalifah. 

2. Bermesyuarat dengan ahli al-halli wal aqd sebelum berazam menentukan khalifah. 

3. Menulis surat perlantikan kepada khalifah yang akan mengganti. 

4. Perlantikan secara 'al ahd' tidak cukup sebagai perlantikan imam tetapi 
hendaklah mendapat bai'ah umat. 

3. Pemilihan Uthman Al-Affan (R.A.) 

Al-Bukhari meriwayatkan di dalam Sahih Bukhari daripada Amru bin Maimun yang 
menceritakan kisah Umar al-Khattab (R.A.) ditikam dan diusung ke rumahnya 
kemudian para sahabat masuk menemuinya. Mereka berkata: "Wasiatkanlah wahai 
Amirul Mukminin. Lantiklah pengganti." Umar (R.A.) berkata: "Aku tidak dapati 
untuk urusan ini melainkan kumpulan ini yang Rasulullah (s.a.w.) wafat dengan 
meredai mereka; [41 lalu beliau telah menamakan mereka itu, iaitu; Ali, Uthman, az- 
Zubair, Talhah, Saad dan Abdul Rahman. Beliau berkata: ".Pemilihan akan disaksikan 
oleh Abdullah bin Umar dan perkara ini bukanlah haknya sedikit pun. Sekiranya 
kepimpinan ini diberikan kepada Saad, maka kepadanyalah. Jka tidak, maka sesiapa 
sahaja yang dilantik menjadi Amir mintalah bantuannya. Sesungguhnya aku tidak akan 
membuangnya kerana lemah atau khianat. . ." sehingga berkata rawi: 



Apabila selesai pengkebumiannya, kumpulan tersebut mengadakan pertemuan. Lalu 
Abdul Rahman (R.A.) berkata kepada mereka : " Serahkan urusan ini( Amir )kepada 
tiga orang daripada kamu." Lalu Al-Zubair berkata aku serahkan urusanku kepada 
Ali 151. Talhah berkata: "Aku serahkan urusanku kepada Uthman", dan Saad berkata: 
"Aku serahkan urusanku kepada Abdul Rahman bin 'Auf." 

Abdul Rahman berkata: "Siapakah di kalangan kamu yang ingin berlepas diri daripada 
urusan ini, supaya kami dapat jadikan urusan ini kepadanya, demi Allah ke atasnya 
dan Islam yang dilihatnya dirinya lebih utama daripada mereka. Lalu kedua-dua 
mereka diam. 

Abdul Rahman berkata: "Apakah kamu berdua serahkannya kepadaku demi Allah 
supaya aku tidak meninggalkan yang lebih baik antara kamu? Mereka berdua berkata: 
ya. Lalu beliau telah memegang tangan salah seorang daripada mereka dan berkata: 
Kamu mempunyai hubungan kerabat dengan rasulullah (s. a. w.) dan terlebih dahulu 
memeluk Islam, sekiranya aku melantikmu adakah engkau akan berlaku adil, dan 
sekiranya aku melantik Uthman adakah kamu akan dengar dan taat. 

Kemudian dia bersama seorang lagi dan berkata seumpamanya, maka apabila tiba 
masa perlantikan, beliau berkata: "Hulurkan tanganmu wahai Uthman. Aku berbai'ah 
kepadamu." Lalu beliau berbai'ah kepada Uthman dan Ali berbai'ah kepadanya. 
Seterusnya semua ahli rumah itu masuk dan berbai'ah kepadanya. 161 

Kesimpulan: 

Perkara yang mungkin disimpulkan mengenai perlantikan Uthman bin Affan (R.A.) 
ialah bahawa: 

1. Harus melantik beberapa orang yang tidak ditentukan siapakah peribadi yang 
dilantik secara khusus. Imam Ibnu Taimiah mengatakan bahawa: 

"Sebab tidak ditentukan seseorang secara khusus daripada enam orang itu ialah supaya 
tidak berlaku perselisihan kerana beliau memandang keenam-enam mereka 
mempunyai kelebihan yang sama. Begitu juga sekiranya beliau memilih seseorang dan 
seseorang yang ditentukan itu tidak dapat menunaikan tugas dengan baik, maka Umar 
akan merasai dia bertanggungjawab maka sebab itu beliau tidak menentukan secara 
khusus siapakah yang hendak dilantik" 

Kata Ibnu Battal sebagaimana yang ditulis oleh Ibnu Jarir di dalam kitabnya: "Cara 
ini [71 merupakan himpunan cara Rasulullah (s.a.w.) pada meninggalkan memilih 
peribadi tertentu dan menyerahkannya kepada muslimin dan cara Abu Bakar (R.A.) 
yang memilih peribadi tertentu lalu Umar telah mengikut amalan nabi dengan tidak 



mennetukan sesipa yang patut dipilih dan amalan Abu Bakar iaitulah menentukan 
khalifah kepada salah seorang daripada enam orang, maka ianya merupakan cara yang 
menghimpunkan antara pemilihan dan perlantikan.181 

4. Perlantikan Ali (R. A.) 

Selepas peristiwa syahidnya Uthman al-Affan (R.A.) berlaku perpecahan dalam saf 
muslimin dan berlaku perlisihan pertama di dalam masalah perlantikan khalifah. 
Perlantikan khalifah Ali (R.A.) menghadapi banyak kesukaran. Antaranya; peristiwa 
pembunuhan Uthman bin Affan, pembunuh menyertai saf Ali, umat Islam menuntut 
qisas daripada mereka, kengganan penduduk Syam keseluruhannya untuk berbai'ah 
dan beberapa sahabat besar seperti Tolhah, az-Zubair, Aisyah dan lain-lain keluar 
menentang Ali (R.A.) 

Daripada Muhammad bin Al Hanafiah katanya: "Aku bersama Ali (R.A.) ketika 
Uthman (R.A.) sedang dikepung. Datang seorang lelaki dan berkata: "Sesungguhnya 
Amirul Mukminin telah terbunuh." Kemudian datang seorang lagi dan berkata: 
"Sesungguhnya Amirul Mukminin telah terbunuh sekarang." Katanya, lalu Ali pun 
bangun, lalu aku duduk dihadapannya kerana bimbangkannya, lalu katanya, ketepi, 
katanya lagi: Lalu Ali tiba dirumah Uthman sedangkan Uthman telah terbunuh lalu dia 
memasuki rumah dan menutup pintu. Lalu beberapa orang datng dan membuka pintu 
dan masuk kepadanya dan berkata: Dia telah terbunuh, rakyat memerlukan khalifah 
dan kami tidak dapati seseorangpun yang lebih layak selain kamu, lalu Ali berkata: 
Janganlah kamu menghendaki aku, aku sebegai menteri untuk kamu lebih baik 
daripada aku menjadi amir. Mereka berkata: Tidak demi Allah kami tidak mendapati 
seorangpun yang lebih berhak daripada kamu, katanya: Sekiranya kamu enggan 
menolakku juga maka bai'ahku tidak secara sulit tetapi aku akan keluar kemasjid maka 
siapa suka dia bai'ahkan aku, lalu beliau keluar ke masjid lalu rakyat berbai'ah 
kepadanya. £9] 

[11 Ibn Hajar; Fath al-Bari. 

[21 Ibn. Katsir, Al-Bidayah wa al-Nihayah. 

[31 Ibn Saad; Tabaqat al-Kubra. 

[41 Mereka ialah 6 orang daripada 10 orang yang telah diberikan berrita gembira kepada mereka sebagai 
ahli syurga selain Abu bakar. Abu Ubadah, Umar al-Khattab, dan Said bin Zaid. Said tidak disebut oleh 
Umar kerana beliau adalah sepupu Umar . . . Lihat: Ibn Hajar, Fathu al-Bari. 

[51 Yakni aku melantik Ali. 

[61 Al-Bukhari: Kitab Fadail al-Sahabah. 

[71 Cara Umar melantik khalifah. 

[81 Al-Tabari; Tarikh al-Tabari. 

[91 Al-Khallal memetik dari Imam Ahmad; Al-Musnad. 



7.3. Syarat Seorang Khalifah 



Para pengkaji telah berselisih pendapat dalam menentukan bilangan syarat-syarat 
Imam. 

Syarat Imam menurut al-Khalkhasyandi 

1- Lelaki 

2- Baligh 

3- Berakal 

4- Melihat 

5- Mendengar. 

6- Berkata-kata 

7- Selamat sekelian anggota 

8- Serang yang merdeka bukan hamba. 

9- Islam. 

10- Adil 

11- Berani dan Gagah 

12- Berilmu yang mampu berijtihad 

13- Berakal Fikiran sihat dan beragama 

14- Keturunan Quraisy kerana terdapat dalil bahawa Abu Bakar (R. A.) telah 
berhujah kepada al-Ansar dengan hadis nabi: 

"Imam daripada Quraisy. " 

Syarat Imamah di sisi al Mawardi 

1- Adil 

2- Berilmu yang membolehkannya berijtihad 

3- Sejahtera semua pancaindera seperti telinga, mata dan lidah 

4- Tiada kekurangan anggota yang akan menghalangnya daripada 
pergerakan 

5- Ketajaman pemikiran yang membolehkannya menguruskan kemaslahatan 
rakyat 




6- Berani dan kuat yang memungkinkannya memelihara negara dan 
berjihad menentang musuh 

7- Keturunan Quraisy. 



Demikianlah al-Khalkhasyandi dan al-Mawardi menyatakan syarat-syarat yang perlu 
ada kepada mereka yang akan dilantik menjadi Khalifah. Walaupun kedua-duanya 
menghitung dengan jumlah yang berbeza tetapi pada hakikatnya tidak terdapat 
perbezaan di antara kedua-dua mereka. 



Syarat Imamah di sisi Ibnu Khaldun 

1. Berilmu 

2. Adil 

3. Berkemampuan 

4. Selamat pancaindera dan anggota daripada yang mengganggunya dalam 
melaksanakan tugasnya 

Manakala syarat kepimpinan daripada Quraisy tidak dilupai oleh Ibn Khaldun tetapi 
beliau telah mentafsirkannya sebagai seseorang yang mempunyai kekuatan dan 
asobiyyah yakni pengikut yang ramai yang menjadikannya mampu memikul 
tangggungjawab memelihara pemerintahan. 

Ini ialah kerana pada kurun pertama dan kedua hijrah kaum Quraisy mempunyai 
kekuatan asobiyyah ini. Apabila keadaan kekuatan asobiyyah ini lemah dan hilang 
haibah mereka, lahir di dalam alam Islam sesiapa yang memiliki asobiyyah ini maka 
haruslah beliau dilantik menjadi khalifah. 

Ini ialah kerana yang dimaksudkan dengan Quraisy dalam hadis bukanlah bangsa 
Quraisy tetapi mereka yang memiliki kekuatan dan asobiyyah yang boleh memelihara 
Islam dengan kekuatan itu. 

Demikianlah Umar apabila hampir wafat telah mengatakan: "Sekiranya Salim hamba 
Abu Huzaifah masih hidup nescaya aku bai'ahkannya sebagai khalifah." 

Ini difahami daripada hadis Rasulullah (s. a. w.) yang bermaksud: "Dengarlah kamu dan 
taatilah walaupun kamu dipimpin oleh seorang hamba Habsyah." 




7.4. Kaedah Perlantikan Khalifah 



Selepas pembentangan ringkas mengenai sejarah perlantikan Imam di zaman para 
sahabat maka melalui panduan mereka kita akan bincangkan mengenai cara 
perlantikan Imam iaitu dua cara: 

Pertama: Cara Pemilihan 

Mereka yang mebuat pemilihan ialah ahli halli wa al-'aqdi iaitu cara yang berlaku 
dalam perlantikan Abu Bakar dan Ali (R. A.) 

Kepentingan cara pemilihan: 

Imam atau khalifah ialah wasilah bukannya matlamat, iaitu wasilah untuk 
melaksanakan amar makruf dan anhi munkar dalam bentuknya yang luas. Tugas ini 
merupakan kewajiban setiap peribadi umat dimana tidak akan dapat ditegakkan 
dengan sempurna melainkan dengan adanya seorang imam yang mentadbir dan 
menyusun kearah terlaksananya tugas yang besar ini. 

Oleh itu umat bertanggung jawab melantik seseorang bagi mengganti mereka 
mentadbir urusan ini dan diserahkan kepadanya ketaatan serta sokongan untuk 
dipimpin kearah mencapai matlamat besar yang menjadi kewajiban setiap muslim 
secara umumnya. 

Tanggungjawab melantik Imam ini kembali kepada umat kerana Imam adalah 
pengganti umat namun begitu keadaan umat yang tinggal berselerak, berjauhan, 
berbagai-bagai kemampuan keilmuan, yang lemah, yang cerdik dan sebagainya maka 
tanggungjawab ini menjadi bebanan golongan ulama', cendikiawan dan golongan yang 
mulia dikalangan umat, merekalah yang akan memilih sesiapa yang mereka lihat 
berkelayakan bagi memikul tanggungjawab syarak ini yang menuntutnya 
melaksanakan hukum-hukum syarak dan melaksanakan amar makruf dan nahi 
munkar keseluruh muka bumi yang di diami. 

Segalanya ini menjelaskan kepentingan cara pemilihan dalam melantik Imam malah 
ini dikirakan cara asas kerana perlantikan imam secara warisan atau perlantikan imam 
sebelumnya disyaratkan persetujuan oleh 'ahli al halli wa al-'aqd'. 

Cara Pemilihan ini bertepatan dengan sunnah dan ijma'. 

i. Sunnah: 

Perbuatan nabi (s.a.w.): Rasulullah (s.a.w.) telah wafat tetapi baginda tidak menaskan 
dengan lafaz yang nyata terhadap perlantikan khalifah selepasnya ini jelas dengan 
kata-kata Umar. 




"Sekiranya aku melantik khalifah menggantiku sesungguhnya telah melakukannya 
seseorang yang lebih baik dariku - iaitu Abu Bakar- sekiranya aku biarkan 
sesungguhnya telah membiarkannya seseorang yang lebih baik daripadaku - iaitu nabi 
(s.a.w.) -"UU 

Nyata daripada kata-kata ini bahawa rasulullah (s.a.w.) telah menyatakan kewajiban 
melantik imam tetapi setelah kewafatannya baginda tidak melantik sesiapapun maka 
mestilah dibuat pemilihan maka ini menunjukkan masyru'iah pemilihan. 

Antaranya ialah perbuatan khulafa' al- Rasyidin (R.A.) sebagaimana diceritakan dan 
kita diperintahkan mengikut sunnah mereka dan mencontohi Abu Bakar dan Umar 
(R.A.). Umar al-Khattab pernah berkata: 

"Sesiapa yang berbai'ah kepada seorang lelaki tanpa mesyuarat dengan muslimin maka 
janganlah diikutinya dan orang yang dibai'ahkannya.. keduanya akan dibunuh." T21 

ii. Ijmak 

Kita telah membentangkan sejarah perlantikan Abu Bakar, Umar, Uthman dan Ali dan 
kt tidak dapati seseorangpun sahabat yang menentang cara perlantikan mereka malah 
tidak terdapat riwayat yang mengkritik cara perlantikan khulafa' ar-rasyidin. 

Imam an-Nawawi mengatakan bahawa: "mereka telah berijma' dalam perlantikan 
khalifah secara perlantikan dan secara dipilih oleh ahli al halli wa al- aqdi bagi sesiapa 
yang tidak dilantik oleh khalifah sebelumnya." [31 

Sebaliknya kaum Syiah berpegang dengan pendapat bahawa perlantikan Imam mesti 
dengan nas. 



Ahli al- Halli Wa al-'Aqdi 

Siapakah ahli al-halli wa al-aqdi, apakah syarat-syarat mereka, adakah disyaratkan 
jumlah tertentu dan apakah tugas mereka? 

Mereka ialah sekelompok manusia yang memiliki ketinggian agama dan akhlak, 
mengetahui hal-hal manusia dan cara mentadbir. Mereka juga dinamakan ahli al- 
ikhtiar ( pemilih ), ahli syura, ahli fikir dan tokoh pentadbir sebagaimana ditentukan 
sebahagian ulama' iaitul: " para ulama', pimpinan, ketua-ketua kaum yang mudah 
berhimpun . " [41 

Kepada merekalah diwakilkan urusan melihat mengenai perkara yang berkaitan 
dengan kemaslahatan umat, agama mereka dan dunia mereka termasuklah memilih 
Imam kepada muslimin. 



Masyru'iah Iktibar Ahli al-Halli wa-al-'Aqd ( Hujjah Syarak) 

i. Dalil Quran: 

Maksudnya: " Wahai orang-orang yang beriman taatilah Allah dan taatilah al-rasul dan ulil 
amru di kalangan kamu." [51 

Ulil Amru ialah ulama' dan umara'. [6] 

ii. Sunnah: 

Sabda rasulullah (s. a. w.): "Keluarkanlah kepadaku daripada kamu 12 orang naqib 
supaya melaksanakan kepada kaumnya apa yang diperintahkan kepada mereka." 
(kepada al-Ansor dalam bai'ah Aqobah kedua) .171 



Syarat-syarat Ahli al-Halli wa al-'Aqd' dan para Uli al-Amr.181 
Syarat-syarat umum pada seluruh wilayah dalam daulah Islam. 

1. Islam 

2. Berakal 

3. Lelaki 

4. Merdeka 

5. Adil 

6. Berilmu 

7. Bijaksana dan hikmah 
Tugas 'Ahli al-Halli wa al-'Aqd 

1. Memilih khalifah dan berbai'ah untuknya. 

2. Membezakan antara dua orang yang dicalunkan sebagai khalifah. 

3. Berbai'ah kepada yang lebih memberi manfaat. 

4. Memecat khalifah. 

Cara Kedua: al-'Ahd; Perlantikan Oleh Khalifah Terdahulu 

Di antara cara perlantikan Imam ialah 'al-'ahd iaitu perlantiakan atau pewarisan tugas 
khalifah daripada khalifah terdahulu kepada sesiapa sahaja yang dipulihnya di 
kalangan muslimin. Iaitu apabila seseorang khalifah merasai kehadiran ajalnya dan dia 
ingin mewariskan tugasnya kepada seseorang maka hendaklah beliau bermesyuarat 
dengan ahli al-halli wa al-'aqd terhadap sesiapa yang dipilihnya maka sekiranya 



pemilihannya itu dipersetujui oleh ahli al-halli wa al-'aqd maka bolehlah diwasiatkan 
kepadanya. 

Takrif 'al-'Ahd 

Al-'ahd bererti janji, iaitu semua yang dijanjikannya dengan Allah keatasnya, semua 
janji yang dinyatakan oleh seorang hamba adalah al-'ahd. Ia juga bererti wasiat. Ia juga 
bererti menyerahkan sesuatu kepada seseorang. 

Takrif Al 'Ahd Pada Istilah 

Iaitu pewasiat memilih seseorang yang tertentu untuk melakukan tugas tertentu 
daripada tugas-tugas kerajaan bermula daripada kepimpinannya sehinggalah 
serendah-rendahnya. Pemilihan ini dinamakan 'ahd. Kemudian ianya ditulis dengan 
disebut oleh pewaris atau ditulis sendiri. 

Hukum dan Dalil 

Hukumnya adalah harus pada syarak, dan di antara cara yang disyariatkan dalam 
melantik imam sekiranya cukup syarat-syaratnya.. 

Antara dalilnya: 

1. Sabda rasulullah (s. a. w.): "Sesungguhnya aku berazam supaya diutuskan utusan 
kepada Abu Bakar dan anaknya lalu aku wasiatkan khalifah kepadanya, bahawa 
berkatalah yang berkata atau bercita-cita orang yang bercita-cita kemudian aku 
berkata:Allah tidak menghendaki dan orang-orang beriman menolaknya atau Allah 
yang menolaknya dan engganlah orang yang beriman." (Bukhari dan Muslim) 

Dalam hadis ini jelas bahawa nabi ada berhasrat untuk membuat wasiat perlantikan 
khalifah kepada Abu Bakar tetapi ditinggalkannya kerana telah mendapat ilmu 
daripada Allah bahawa orang-orang yang beriman tidak akan memilih selainnya. 

2. Ijma' para sahabat sebagaimana cara yang pertama juga. 

Walaubagaimanapun perlantikan ini tidak boleh dilaksanakan melainkan setelah 
berlaku bai'ah daripada umat. Kerana inilah amalan para sahabat (R.A.) terhadap 
perlantikan Abu Bakar al Siddiq, Umar al-Khattab- Uthman al Affan dan Ali Abu 
Thalib. 

Ali bin Abu Thalib berkata: " Tidak sah perlantikan Imam melainkan dengan bai'ah 
oleh muslimin." 



Syarat sah wasiat perlantikan Imam 

1. Seseorang yang dilantik itu memenuhi syarat-syarat seorang Imam. 




2. Penerimaan orang yang dilantik. 

3. Kewujudan seseorang yang dilantik. 

4. Kekuasaan Imam yang melantik masih ditangannya. 

5. Bermesyuarat dengan ahli al halli wal 'aqdi. 

Perlantikan ini berlaku sama ada kepada seorang sebagaimana perlantikan Umar 
sebagaimana yang dilakukan oleh Umar dimana jawatan Imam disyurakan di antara 
enam orang yang layak. 



Mewasiatkan Imam Kepada Bapa atau Anak 

Terdapat tiga pandangan mengenai perkara ini: 

Pertama: Mengatakan tidak boleh; dengan diqiyaskan kepada syarat saksi dan hakim 
kerana tidak diterima penyaksian seseorang untuk membela anak atau bapanya. 

Pendapat kedua mengatakan harus kerana kuasa imam tidak terbatas kepada sesiapa 
sahaja. 

Pendapat ketiga hanya mengharuskan pewarisan pemerintahan hanya kepada bapa 
sahaja. 

Pendapat yang rajih ialah pendapat pertama kerana itulah seerah khulafa' al-rasyidin. 

Walaubagaimanapun mereka yang mengatakan harus mewasiatkan khalifah atau imam 
kepada anak atau bapanya juga meletakkan syarat untuk memelihara kemaslahatan 
muslimin. Begitulah yang dilakukan oleh Muawiyah (R.A.) apabila mewariskan 
khalifah kepada anaknya Yazid walaupun masih ada sahabat yang lain yang 
berkelayakan, tetapi oleh kerana kebimbangannya kepada berlakunya fitnah kali kedua 
dalam pemilihan khalifah maka diwasiatkan kahlifah kepada anaknya Ini ialah kerana 
dia menyedari bani Umayyah tidak akan membenarkan khalifah diberikan kepada 
orang lain 

Walau bagaimanapun sekelian ulama' sepakat bahawa tugas Imam tidak boleh diwarisi 
tetapi dibolehkan memilih yang kurang berkelayakan kerana memelihara kemaslahatan 
umat. [9] 

Ibnu Khaldun berkata: "Sekiranya tujuan mewariskan imam kepada anak kerana ingin 
memelihara kekuasaan qabilah maka ianya bukanlah daripada maqsid agama, kerana 
Imamah merupakan perintah Allah yang diberikan kepada sesiapa yang disukainya, 
oleh itu perlulah diperbetulkan niat, bimbang akan berlaku kepincangan dalam urusan 
pimpinan agama, sesungguhnya kekuasaan milik Allah diberikan kepada seiapa yang 
dikehendakinya." f 101 



Bai'ah 



Walaupun perlantikan imam itu melalui pemilihan ahli al-halli wa al 'aqdi atau dengan 
cara 'al-ahd' tetapi tetap menjadi syarat berlakunya bai'ah ahli '1 halli wal 'aqd, 
kemudian bai'ah umat kepada imam. Maka perlu dijelaskan apakah itu bai'ah, jenis- 
jenis bai'ah dan syarat-syaratnya. 

Bai'ah adalah daripada perkataan bai' iaitu pertukaran sesuatu dengan sesuatu dengan 
disertakan dengan akad, iaitulah pertukaran Imam yang menjualkan dirinya dan 
dengan ketaatan daripada umat. 

Bai'ah ialah membuat perjanjian untuk mendengar dan mentaati imam dalam perkara 
yang diredai Allah. 

Jenis-Jenis Bai'ah 

1. Bai'ah Untuk Islam. 

Iaitu dalam Bai'ah al-Nisa' atau bai'ah 'Aqobah pertama. 

Jarir bin Abdullah (R.A.) berkata: "Aku berbai'ah dengan rasululillah dengan 
penyaksian bahawa tiada tuhan yang disembah melainkan Allah dan Muhammad 
itu pesuruh Allah, menidirikan solat, mengeluarkan zakat, dengar dan taat dan 
menasihati muslimin." (Bukhari dan Muslim) 

2. Bai'ah Untuk Menolong Dan mempertahankan Rasulullah (s.a.w.) 

- Sebagaimana dalam Bai'ah 'Aqobah Kedua. 

3. Bai'ah Untuk Berjihad 

i. Sebagaimana dalam Surah Taubah ayat 111 

ii. Sebagaimana dalam Bai'ah al-Ridhwan. 

4. Bai'ah Untuk Hijrah Dari Mekah ke Madinah. 

Mujasya' bin Mas'ud berkata: Aku pergi bertemu rasulullah (s.a.w.) selepas 'Fathul 
Makkah' dan aku berkata: Aku datang dengan saudaraku kepadamu wahai rasulullah 
(s.a.w.) adalah untuk berbai'ah untuk berhijrah lalu rasulullah (s.a.w.) bersabda, ahli 
hijrah telah berlalu dengan segala masalahnya, aku berkata atas asas apa aku berbai'ah? 
Rasulullah (s.a.w.) menajwab: Aku berbai'ah di atas Islam, jihad dan kebaikan." 
(Bukhari dan Muslim) 

5. Bai'ah Untuk Dengar Taat 

Inilah bai'ah yang dimaksudkan dalam perbincangan ini. 

Ubadah bin as Samit (R.A.) berkata: Kami telah berbai'ah dengan rasulullah (s.a.w.) 
untuk mendengar dan taat dalam keadaan senang dan susah, suka dan benci. 




walaupun bebanan keatas kami dan supaya kami tidak membantah perintah orang 
yang berkeahlian melainkan sekiranyan kami melihat kekufuran yang nyata dan 
mempunyai bukti daripada Allah/' (Bukhari dan Muslim) 

Syarat Sah Bai'ah 

1. Orang yang menerima bai'ah memiliki syarat-syarat Imam. 

2. Mereka yang melakukan baia'ah ialah ahli al halli wal 'aqdi'. 

3. Orang yang dibai'ahkan menerima perlantikannya, melainkan dia dipaksa kerana 
ketiadaan yang layak melainkan seorang 

4. Yang menerima bai'ah hanyalah seorang. 

5. Berbai'ah dengan kitab Allah dengan lidah dan amalan. 

6. Bebas berbai'ah. 

Cara Bai'ah 

1. Bersalaman dan mengucapkan bai'ah. 

2. Dengan Pengucapan sahaja. 

3. Penulisan. 

Bahagian Bai'ah 

1. Bai'ah Perlantikan; tugas 'ahli al-halli wal 'aqd'. 

1. Bai'ah Taat merupakan bai'ah umat. 



Ketiga: Cara Kekerasan dan Perampasan Kuasa 

Cara ini tidak disepakati ulama' keharusannya. 

Pertama: Tidak Sah. Iaitu pendapat, kaum Khawarij, Muktazilah dan beberapa 
pendapata mazhab Syafi'iyyah 

Kedua: Sah iaitu pendapat ahli al-Sunnah wa al-Jamaah. 

Iaitu sekiranya Khalifah yang merampas mencukupi syarat-syarat seorang khalifah dan 
mendapat bai'ah sekelian rakyat. 



[11 Muttafaq 'Alaih. 

[21 Al-Bukhari. 

[31 Al-Nawawi: Syarah Soheh Muslim 
[41 Nihayah al-Muhtaj. 

[51 Surah al-Nisa'; ayat 59. 

[61 Ibn Katsir, al-Tabari dan al-Qurtubi. 



[71 Ibn Hisyam; Seerah Ibn Hisyam. Lihat juga Ibn. Saad, Tabayat al-Kubra. 

[8j Al-Mawardi. 

[91 Abdullah Umar al Dimaiji; Al-Imamah al-'Udzma 'Ind Ahl al-Sunnah wa al-Jamaah, Dar al-Tibah 
(1997) hal. 195. 

[101 Ibn. Khaldun, op-cit. hal. 212. 



7.5. Tanggungjawab Khalifah 



Bidangkuasa khalifah dalam siyasah syar'ieyyah, diistilahkan oleh ulama' sebagai 
tanggungjawab wilayah al-Ammah, ianya merangkumi segala bidang yang dapat 
mencapai kerahmatan hidup untuk manusia di dunia dan akhirat. Kerahmatan, 
kedamaian dan kenteraman hidup individu, keluarga dan masyarakat dan keadilan 
hak dan tanggungjawab sesama manusia merupakan amanah Allah kepada manusia 
yang dilantik Allah menjadi khalifah-Nya di dunia ini. 

Keselamatan hidup di akhirat hanya tercapai sekirannya manusia beriman kepada 
Allah dan melaksanakan seluruh tanggungjawab yang ditaklifkan kepada mereka. 
Begitu juga kedamaian hidup di dunia dan keadilan sesama manusia tidak akan 
tercapai melainkan dengan melaksanakan segala perintah Allah kepada manusia. 

Oleh itu bidang pelaksanaan siyasah syar'ieyyah merangkumi keseluruhan tuntutan 
Islam yang syamil dan kamil; bermula daripada membentuk masyarakat dengan acuan 
Islam, mendidik keluarga-keluarga Islam dengan akhlak dan adab-adab Islam, 
menyusun dasar dan sistem kemasyarakatan dengan sistem-sistem Islam, membentuk 
dasar-dasar negara dan sistemnya dalam pelbagai bidang; sistem pemerintahan, dasar 
pendidikan, dasar ekonomi, dasar kebudayaan, sistem kehakiman, dasar luar negara 
dan sebagainya dengan asas-asas Islam. Iaitu asas-asas yang membentuk budaya 
pengabdian diri kepada Allah dan mengharapkan akhirat dikalangan pemerintah dan 
rakyat. Seterusnya memimpin pegawai-pegawai dan masyarakat agar 
merealisasikannya dalam kehidupan. 

Bidang-bidang ini bolehlah di simpulkan sebagai: 

1. Esekutif dan pentadbiran. 

2. Kehakiman 

3. Kewangan 

4. Dakwah dan Jihad. 

5. Pendidikan dan Kekeluargaan. 

6. Memelihara Keamanan. 

7. Pembangunan dan Kebajikan Awam. 



Tanggungjawab Khalifah 




Daripada bidang-bidang tersebut bolehlah dihuraikan tanggungjawab yang wajib 
dipikul oleh khalifah dan institusinya seperti berikut: 

• Mentadbir Urusan Agama 

• Mentadbir Urusan Dunia Dengan Agama 

Mentadbir Urusan Agama 

Memelihara agama sama ada yang berkaitan dengan perkara usul maupun hiruk 
Iaitulah dengan memelihara al-quran dan sunnah, memelihara keimanan umat, 
kefahaman Islam yang benar dan jelas, membentuk budaya kehidupan yang bertakwa 
di samping memerangi segala bentuk pengaruh dan ancaman yang boleh melunturkan 
keimanan dan penghayatan Islam di kalangan umat. 

Segalanya ini dilaksanakan melalui: 

1- Melaksanakan Tarbiyah Islamiah yang sebenar kepada umat, hadaf, manhaj 
dan perlaksanannya dengan tujuan melahirkan individu soleh, keluarga 
harmoni, masyarakat penyayang dan negara yang mendaulatkan Islam. 

2- Menyebarkan dakwah Islamiah kepada seluruh manusia dengan segala 
media yang ada dengan menitik beratkan kepada menamkan keimanan kepada 
masyarakat dan melahirkan masyarakat yang bertakwa. 

3- Mencegah segala punca-punca kemungkaran. 

4- Menghapuskan khurafat, bid'ah dan segala kebatilan. 

5- Memelihara keselamatan daulah Islam dengan jihad dan murabatoh. 

6- Melaksanakan syariah Islam dan hukum-hukumnya. 

7- Berusaha menggalakkan manusia meninggalkan segala yang diharamkan 
dengan cara targhib dan tarhib. 

8- Mengharamkan segala bentuk hiburan yang boleh merosakkan budaya Islam 
Membentuk budaya hidup sihat dikalangan masyarakat. 



Mentadbir Urusan Dunia Dengan Agama 

Mentadbir urusan dunia dengan agama termasuklah meluaskan kekuasaan Islam, 
memelihara darul Islam, mentadbir dan menguruskan urusan dalam kerajaan dan 
rakyat, pendidikan, ekonomi, muamalah, kehakiman dan ketenteraman awam atau 
keselamatan negara. 



a. Mentadbir Urusan Ketenteraan 




Meluaskan empayar Islam dengan berdakwah, berjihad, membuat perjanjian 
sehinggalah dunia berada di bawah sistem Islam. 

b. Memelihara Darul Islam 

Dengan berjihad menentang musuh, golongan penentang dan memelihara kekuatan 
dalaman negara, kesatuan masyarakat keamanan dan keselamatannya. 

c. Menyusun Pentadbiran Kerajaan 

Penyusunan pentadbiran termasuklah membahagikan wilayah, memilih ahli syura, 
para menteri, gabenor, hakim dan pegawai-pegawai, membina sistem pentadbirannya 
dengan adil, melihat perlaksanaan tanggungjawab dan memberikan hak. 

d. Membangunkan Negara 

Termasuk di dalam bidang pembangunan ialah menyusun strategi pembangunan 
ekonomi, sosial, kewangan dan memastikan sistem yang dijalankan berasaskan prinsip- 
prinsip syariat di dalam siyasah al-syariyah. 

Di dalam bidang ekonomi ialah mengurus sumber-sumber pendapatan negara dan 
mengagihkannya kepada yang berhak, menyusun strategi pelaburan, pembangunan 
mengembangkan sektor-sektor ekonomi dalam pertanian, perlombongan, perusahaan, 
pengeluaran, meluaskan pasaran dan sebagainya. 

e. Mengurus Pentadbiran Kewangan 

Menguruskan kemasukan kewangan negara dan perbelanjaannya seperti menguruskan 
harta zakat yang terdiri daripada harta tanaman, temakan, galian, perniagaan dan 
sebaginya. Begitu juga menguruskan harta ghanimah, jizyah, usyur, kharaj dan cukai. 

Menguruskan perbelanjaan negara termasuklah segala yang berkaitan dengan 
memelihara agama dan melaksanakan kemakmuran kepada umat dan 
menafkahkannya kepada mereka yang disebut oleh syarak sebagaimana yang 
dinyatakan di dalam setiap asnaf zakat, ghanimah dan al-fai'. 

f. Membina Kemakmuran 

Dengan menyediakan segala kemudahan prasarana; masjid, sekolah, universiti, 
hospital, kemudahan air, elektrik, komunikasi, lapangan terbang, telefon, pos jalan- 
raya, bank, takaful, pusat membeli belah, rekriasi dan sebaginya. 

g. Mentadbir Urusan Hak dan Keadilan 

Begitulah juga termasuk di bawah bidang kuasa siyasah syar'ieyyah, menguruskan 
urusan kehakiman yang menyelesaikan perselisihan, mengembalikan hak kepada yang 




dizalimi, menghukum penjenayah. Melaksanakan hukum-hukum hudud, qisas dan 
ta'zir. 

h. Sistem hisbah 



Sistem yang melaksanakan tugas al-amru bi al-makruf dan nahy 'an al-munkar dalam 
wilayah-wilayah Islam bagi mendisipkan umat agar mematuhi segala peraturan- 
peraturan Islam dalam urusan ibadah dan muamalah seharian. 




8. Sumber Ijtihad Dalam Siyasah Syariyyah 



Siyasah syar'ieyyah merupakan kaedah pemerintahan dan pentadbiran negara yang 
berlandaskan kepada syari'ah. Ia juga merupakan mekanisma hukum Islam yang 
diharuskan kepada pihak kerajaan Islam menggunakannya bagi menangani dan 
menyelesaikan perkara-perkara baru yang tidak dijelaskan oleh nas-nas syarak secara 
langsung. Justeru ia merupakan makanisma kerajaan maka sekiranya ijtihadtll atau 
fatwa yang dikeluarkan oleh individu dalam masalah ini tidak dinamakan siyasah 
syar'ieyyah tetapi dinamakan ijtihad. 

Walau bagaimanapun ianya merupakan sesuatu yang sukar kerana ianya melibatkan 
kepentingan umum seluruh rakyat atau kestabilan negara dari segi politik, ekonomi, 
keselamatan dan sebagainya. 

Oleh kerana siyasah syar'ieyyah merupakan perkara yang tidak mempunyai nas-nas 
yang langsung maka ia hendaklah berlandaskan kepada ijtihad yang diterima oleh 
syarak. Hal ini menunjukkan betapa besarnya peranan kaedah-kaedah ijtihad dalam 
perlaksanaan siyasah syar'ieyyah. Lantaran itu sekiranya sesuatu siyasah itu tidak 
mengikut kaedah-kaedah yang dibenarkan oleh syarak maka siyasah tersebut tidak 
dianggap sebagai siyasah syar'ieyyah lagi. 

Antara kaedah-kaedahnya ialah: 

1- Al-Istislah 

Maksudnya: mengeluarkan hukum-hukum syarak berdasarkan kaedah masalih al- 
mursalah. Masalih al-mursalah bermaksud maslahah yang menyokong mapasid al-syari'ah 
tetapi tidak dinaskan oleh syarak secara langsung penerimaan atau penolakannya. 

Contohnya: menyalin semula al-quran dizaman Uthman Affan (R.A.)dan dihatar 
keseluruh wilayah, kemudian mengarahkan mashaf lain dibakar. 

Tindakan ini tiada naslZL yang nyata tetapi adalah berasaskan memelihar kemaslahatan 
umat Islam agar tidak berpecah. 

Kerana maslahah kesatuan umat sesuatu yang dituntut oleh Islam 

Maksudnya : ''Hendaklah kamu berpegang teguh dengan tali Allah dan janganlah kamu 
berpecah belah." (Aali Imran: 103) 

Saidina Umar (R.A.) mengambil kharaj dari tanah Iraq dan Syam dengan tidak 
menjadikannya sebagai ghanimah yang dibahagi-bagikan kepada tentera. 



Tindakan ini berdasarkan kepada maslahah negara dan umat iaitulah untuk menambah 
pendapatan negara, bagi menampung keperluan golongan tertentu yang tidak mampu 
seperti balu-balu syuhada' dan anak-anak yatim. 

Kerana berasaskan kepada nas syarak:: 



Bermaksud: "Berilah mereka itu (anak yatim) rezeki daripada kamu dan berkatalah 
kepada mereka secara baik." (An-Nisa': 5) 

Kedudukan al-istislah sebagai kaedah ijtihad f 31 diterima oleh mazhab-mazhab Islam 
secara dasarnya cuma skop penggunaannya sahaja yang berbeza. 

Al-Ghazali mensyaratkan untuk beramal dengan kaedah istislah ini beberapa perkara: 

i. Hendaklah tidak bertentangan dengan hukum syarak yang di dapati daripada 
nas atau ijma't41. 

ii. Hendaklah ianya maslahah yang qat'i ISlbukan dzanni. Syaikh Khudari 
menyatakan bukan yang dimaksudkan qat'i oleh al-Ghazali ini ialah apa yang tiada 
khilaf tetapai perkara yang lebih kuat daripada dzan. 

iii. Maslahah Kulliah [61vakni maslahah umum umat bukan maslahah Juziyyah. 

2. Asas Mengambil Kira Terhadap Kesan Daripada Sesuatu Hukum 

Bererti melihat kesan sesuatu tindakan kepada masyarakat sama ada mendatangkan 
maslahah atau mafsadah. Maka dibawah kaedah ini terdapat beberapa pecahan 
antaranya: 

Sadd al-Zarai' 

Bermaksud mengeluarkan hukum syarak mengikut kaedah menutup saluran 
kerosakan, walaupun saluran itu pada asalnya harus. Namun pernah diperluas 
pemakaiannya kepada membuka jalan-jalan ke arah kebaikan dan manfaat. 

Contohnya: 

i- Allah melarang mencaci tuhan-tuhan orang kafir supaya mereka tidak 
mencaci Allah. 

( Maksud surah Al-An'am: ayat 108) 

ii- Rasulullah (s.a.w.) tidak membunuh orang-orang munafik supaya tidak difitnah 
bahawa rasulullah membunuh orang Islam. 

iii- Para sahabat setuju menjatuhkan hukuman bunuh keatas satu kumpulan kerana 
membuat pakatan membunuh seorang mangsa. 



iv- Diharamkan berkhalwat kepada lelaki dan perempuan yang bukan muhram, 
kerana ia membawa kepada zina. 

v- Diharamkan hakim menerima hadiah daripada orang yang dihakiminya. 

• Menegah Tahayyul (Helah) 

Al-Syatibi mendefinasikan tahayyul sebagai: 

"Melakukan sesuatu amal yang pada zahimya diharuskan syarak dengan tujuan 
membatalkan hukum syarak dan mengubahnya pada zahirnya kepada hukum lain." 

Contohnya: Seseorang menghibahkan sebahagian hartanya di awal tahun untuk 
mengurangkan nisab zakatnya dengan tujuan tidak mahu mengeluarkan zakat. 171 

Oleh itu helah ialah melakukan sesuatu amalan atau tindakan yang pada zahimya sah 
untuk menukarkan hukum yang telah sabit di sisi syarak. Apabila sesuatu hukum yang 
ditentukan syarak itu haram atau halal bergantung kepada syarat-syarat tertentu 
seperti kewajiban zakat, haram talak bain untuk di rujuk semula, haram riba dan 
sebagainya. 

Apabila seseorang mukallaf melakukan sesuatu tindakan yang halal tetapi dengan 
tujuan untuk tidak melaksanakan kewajiban syarak atau mengharuskan perkara yang 
diharamkan syarak maka ianya di anggap helah yang diharamkan. 

Terdapat satu takrif lain yang kurang masyhur ialah: "Helah dengan cara yang di 
syariatkan atau dengan cara yang tidak di syariatkan dengan tujuan untuk 
menjatuhkan hukum syarak dan menukarkannya dengan hukum lain dimana hukum 
itu tidak jatuh dan tidak bertukar melainkan dengan melakukan helah tersebut, maka 
tindakan itu di lakukan dengan tujuan tersebut dengan diketahuinya bahawa tindakan 
itu tidak disyariatkan untuk tujuan tersebut." 

Takrif ini merangkumi seseorang yang melakukan perbuatan yang ternyata haram 
dengan tujuan untuk menggugurkan kewajiban ke atasnya seperti seseorang yang 
sengaja meminum arak supaya mabuk yang boleh menggugurkan kewajiban solat. 
Atau seorang lelaki ingin berzina dengan seseorang wanita lalu diupah saksi palsu bagi 
menyatakan bahawa mereka telah berkahwin. 

Helah ini di haramkan kerana tujuannya bertentangan dengan maqasid syarak [8] 
Walaubagaimanapun Imam al-Syatibi tidak memasukkan helah yang dilakukan dengan 
menggunakan cara yang halal bertujuan untuk mendapatkan hak yang diiktiraf oleh 
syarak sebagai helah yang di haramkan 

Tetapi beliau tidak membincangkan hukum seseorang menggunakan cara yang haram 
sebagai helah untuk mendapatkan haknya. 



Sebaliknya dalam hal ini Imam Ibn Qayyim menyatakan hukumnya tetap haram kerana 
hadis rasulullah (s.a.w.)[9] 

Maksudnya: " Tunaikan amanah kepada orang yang memberi amanah kepada kamu dan 
jangan kamu khianati orang yang mengkhianati kamu." 

Oleh itu helah yang diharamkan ialah; melakukan perbuatan yang pada zahimya halal 
tetapi untuk membatalkan hukum syar'i atau bertentangan dengan maslahah syarak. 
Sekiranya melakukan perbuatan yang haram sebagai helah maka lebih diharamkan. 

• 5- Istihsan 

Istihsan dalam mazhab Malikiah ialah: Mengambil kira maslahah juzie ketika 
bertentangan dengan dalil kulli dengan rujuk kepada maslahah mursalah dan 
meninggalkan qiyas dengan melihat kepada maqasid syarak secara umum dalam 
perkara yang difardukan JlOl 

Contohnya: Hukum membuka aurat kerana keperluan merawat anggota yang sakit atau 
keperluan perubatan. 

Membuka aurat kepada ajnabi adalah haram berasaskan dalil kulli tetapi ianya 
bertentangan dengan maslahah juzie kepada pesakit yang memerlukan rawatan doktor 
ajnabi sedangkan mengutamakan dalil kulli yang mengharamkan melihat aurat akan 
membawa kepada kemudaratan kepada pesakit sedangkan maksud syarak ialah 
mendapatkan maslahat kepada umat manusia dan menjauhkannya daripada 
kemudaratan. 

Maka hukum membuka aurat kepada doktor ajnabi diharuskan berasaskan dalil 
istihsan. 

Ibn al-'Arabi mendefinasikan Istihsan sebagai: "Meninggalkan tuntutan dalil melalui 
pengecualian dan rukhsah kerana bertentangan dengan 'uruf, ijma', masalih al- 
mursalah, raf' al-haraj dan masyaqqah, dalam sebahagian tuntutannya." 

Contohnya: Seseorang bersumpah dengan katanya dia tidak akan memasuki rumah. 

Maka apakah hukumnya memasuki masjid yang juga dinamakan rumah Allah. Maka 
dengan menggunakan kaedah Istihsan seseorang itu tidak akan dikenakan kifarah 
sumpah apabila memasuki masjid kerana perkataan rumah biasanya difahami uruf 
sebagai tempat tinggal. 

Lantaran itu para fuqaha' menggariskan syarat-syarat tertentu bagi memenuhi objektif 
siyasah syar'ieyyah dan mengawal sebarang penyelewengan, eksploitasi dan 
penyalahgunaan kuasa yang membawa kepada kezaliman, penindasan, mengaut hasil- 
hasil negara untuk kepentingan peribadi yang akhirnya membawa kehancuran kepada 
kerajaan Islam 



• Syarat-Syarat Siyasah syar'ieyyah Sebagai Mekanisma Hukum 

Bertolak daripada itu para fuqaha' telah menggariskan syarat-syarat bagi menjaga 
kewibawaan siyasah syar'ieyyah sebagai mekanisma hukum dan keadilan yang 
sebenarnya. 

Syarat-syarat tersebut ialah: 

a- Siyasah syar'ieyyah hendaklah berlandaskan usul-usul atau kaedah-kaedah yang 
diterima oleh syarak seperti: al-istislah, al-istihsan, mayasid al-syar'ieyyah, sadd al- 
zariah, tahqiq al-manat al-khas dan sebaginya. 

b- Siyasah syar'ieyya tidak boleh berlandaskan pemikiran yang bebas daripada 
dalil-dalil syarak, atau mengikut hawa nafsu. 

c- Siyasah syar'ieyyah tidak membawa penderhakaan kepada Allah 

d- Siyasah syar'ieyyah tidak bercanggah secara hakiki dengan nas-nas syarak. 

e- Hendaklah tujuan memenuhi kepentingan umum dan rakyat kerana tindakan 
pemimpin terikat dengan kemaslahatan rakyat. 

f- Hendaklah tidak bercanggah dengan ruh syariat!! I atau dasar-dasarnya. 

111 Ruh syari'at ialah: 1. Menghilangkan kesebersalahan ( 'adam al-haraj), 2. Memudahkan ( Taisir) dan 3. 
Tdak membebankan ( 'adam al-takalluf) 

111 Satu usaha yang bersungguh-sungguh yang dilakukan ulama' berkelayakan untuk memahami 
hukum syarak terhadap satu-satu masalah daripada dalil-dalil ( sandaran ) hukum syarak. 

121 Nas ialah ayat-ayat al-Quran atau Sunnah nabi (s.a.w.) 

131 Sandaran hukum syarak. 

141 Sesuatu hukum yang disepakati oleh seluruh ulama' sahabat. 

151 Sesuatu maslahah yang diyakini berasaskan dalil-dalilnya yang kuat. 

161 Maslahat untuk masyarakat umum bukan individu tertentu. 

171 Dr.Hussain Hamid Hassan; Nazariah al-Maslahah Fi al-Fiqh al-lslami. 

181 Al-Syatibi; op-cit. 

191 Ibn Qayyim; Flam al-Muwaqqa'in. 

1101 Al-Syatibi; op.cit. 



9.1 Asas-Asas Pemerintahan Moden Dalam 
Piagam Madinah. 



Piagam Madinah merupakan perlembagaan kerajaan Islam yang pertama yang ditulis 
sebagai asas pemerintahan yang menjadi sandaran pemerintahan rasululullah saw dan 
hubungannya dengan rakyat yang terdiri dari pelbagai kaum dan agama. Ianya 
merupakan implimentasi kepada asas-asas siyasah yang bersesuaian dengan keperluan 
semasa dan syarak. Penulisan perlembagaan ini menggambarkan hakikat ketelusan 
pemerintahan Islam dan keadilannya. 



Mewujudkan perlembagaan yang bertulis yang sesuai dengan keperluan semasa 
walaupun al-Quran telah wujud menunjukkan kepada keperluannya bagi mentadbir 
sesebuah negara. 



Berikut ialah beberapa asas kerajaan moden yang terdapat di dalam Piagam Madinah: 

• Penyataan Mengenai Ummah dan Kerakyatan 

Piagam Madinah telah menaskan mengenai pembentukan ummah, dan mentakrifkannya 
dengan menjadikan Islam sebagai asas kerakyatan dalam Daulah Islamiah yang baru 
disamping menjelaskan hak-hak dan tanggungjawab rakyat sebagaimana berikut: 

Fasal 1. Ini adalah tidisan daripada Muhammad seorang nabi dan uhisan Allah, diantara orang-orang 
beriman daripada Quraisy dan penduduk Yathrib dan sesiapa yang mengikuti mereka, yang bertemu 
mereka dan berjihad dengan mereka. 

Fasal 2. Mereka adalah satu ummah tanpa manusia lain. 

Fasal 3. Muhajirin daripada Quraisy di atas keadaan mereka, saling menjadi 'aqilah I15l antara mereka, 
mereka melepaskan tawanan mereka dengan makruf dan adil sesama mukminin. 

Begitu juga Piagam Madinah menyentuh mengenai kerakyatan bukan Islam daripada Yahudi 
dan musyrikin Mekah yang datang ke Madinah, dengan menentukan hak-hak dan 
tanggungjawab mereka, sebagimana dalam fasal berikut: 

Fasal 24 Orang-orang Yahudi perlu mengeluarkan perbelanjaan peperangan bersama orang-orang yang 
beriman apabila mereka berperang. 



Fasal 25. Sesungguhnya Yahudi bani 'Auf satu ummat bersama orang-orang yang beriman, bagi 
Yahudi agama mereka dan bagi muslimin agama mereka, hamba-hamba mereka dan diri mereka, 
melainkan sesiapa yang berlaku zalim sesungguhnya dia tidak membinasakan melainkan dirinya dan ahli 
keluarganya. 

Fasal 26. Dan bagi Yahudi bani al-Najjar seperti apa yang menjadi hak dan tanggungjawab bani 'Auf. 

• Pernyataan Mengenai Peribadi Ketua Negara. 

Nas-nas Piagam Madinah menyatakan bahawa ketua kerajaan baru itu ialah rasulullah (s.a.w.). 

Kepadanyalah dirujuk dalam menyelesaikan segala perselisihan dan bagindalah yang akan 

memelihara nas-nas perlembagaan dan melaksanakan segala ketetapannya. 

Sebagaimana dalam fasal 23; Apabila kamu berselisih dalam apa perkara sekalipun maka rujukannya 
ialah kepada Allah dan Muhammad. Begitu juga dalam fasal 42. 

• Mengakui Dasar Keadilan dan Persamaan. 

Sebagaimana dalam fasal 13; Sesungguhnya orang-orang yang beriman dan bertakwa, maka tangan 
mereka ke atas sesiapa yang melampaui batas di antara mereka, atau menuntut pemberian dengan cara 
yang zalim, dosa, permusuhan dan kemusnahan antara mukminin, maka tangan-tangan mereka diatas 
mereka semua walaupun keatas anak-anak salah seorang daripada mereka. 

Fasal 16; Sesungguhnya sesiapa dikalangan Yahudi yang mengikuti kami maka bagi mereka hak 
pertolongan dan persamaan tidak dizalimi dan tidak akan bertolong-menolong menentang mereka. 

■ Pernyataan Dasar Perjanjian Perdamaian. 

Fasal 45: Apabila orang-orang beriman di ajak berdamai bercampur dan bersekutu, mereka ( Yahudi) 
akan berdamai dan bersatu begitu juga sekiranya mereka ( Yahudi) diajak berdamai dan bersatu maka 
menjadi tanggungjawab orang-orang beriman menerimanya melainkan ke atas mereka yang berperang 
kerana agama. 



■ Pernyataan Mengenai Sempadan Kerajaan. 

Fasal 39 : Yathrib merupakan bumi selamat di dalamnya kepada ahli perjanjian ini. 




Rasulullah saw telah menghantar beberapa orang sahabat untuk membina tanda sempadan 
Madinah. 

• Pernyataan Dasar Larangan Melakukan Perjanjian Secara Sendiri. 

Fasal 17 : Bahawa -perdamaian orang-orang yang beriman adalah satu. Seorang beriman tidak boleh 
membuat perdamaian tanpa mukmin yang lain dalam peperangan di jalan Allah, melainkan hendaklah 
diatas sama rata dan keadilan sesama mereka. 

■ Penyataan Menganai Dasar Dan Hak-hak Kejiranan. 

Fasal 40: Sesungguhnya jiran seperti diri sendiri tidak dimudarati dan tidak diinaya. 

• Dasar Takaful Dalam Melunaskan Hutang. 

Fasal 12, 25 : Tidak dibiarkan orang-orang yang beriman terbeban dengan hutang , melainkan 
tunaikanlah untuknya dan bantulah dia begitu juga Yahudi dengan Yahudi. 

• Dasar Berkaitan Keamanan Negara. 

Fasal 24, 36. Mempertahankan Madinah merupakan tanggungjawab semua penduduk dan mereka yang 
tinggal dibuminya. 

Jelas di sini bahawa piagam Madinah telah meletakkan asas yang penting kepada sesebuah 
kerajaan dengan menentukan kuasa perundangan, kuasa eksekutif dan kuasa kehakiman 
disamping menyatakan hak-hak dan tanggungjawab rakyat dan kerajaan. 

Piagam Madinah merupakan asas sistem pemerintahan yang moden sebagaimana yang 
dilaksanakan pada hari ini. Walau bagaimanapun isi piagam Madinah adalah berasaskan 
keperluan semasa kerajaan Islam ketika itu tetrutamanya nas-nas perlembagaan yang berkaitan 
dengan umat Yahudi dan qabilah-qabilah yang lain. Namun begitu ianya tidak terkeluar 
daripada memperuntukan tiga kuasa penting sebagaimana yang dinyatakan tadi. 




9.2 Ketuanan Dan Pemecahan Bidangkuasa Dalam Islam 
Dan Kerajaan Moden 

Islam adalah agama dan pemerintahan. Tidak ada pemisahan antara dunia dan akhirat. Dunia 
adalah laluan ke akhirat. Malah Allah menghalang sesutu kemungkaran dengan kekuasaan 
yang tidak dapat dihalang dengan al-quran. 

"Syariah adalah asas dan kerajaan adalah pemeliharanya, sesuatu yang tiada asas akan tumbang dan 
sesuatu yang tiada pemeliharanya akan hilang. " 116] 

Teori Kekuasaan ( Kuasa tertinggi ) 

Dalam pemerintahan di Eropah sebelum tercetusnya revolusi pada tahun 1789 kuasa tertinggi 
terletak kepada raja yang memerintah. Kuasa raja bersandarkan kepada fatwa-fatwa dan 
perundangan yang dbuat oleh padri. Lantaran itu pemerintahan raja adalah pemerintahan yang 
berasaskan kepada asas teokratik. 

Selapas berlakunya revolusi 1789 rakyat telah memindahkan kuasa tertinggi ini kepada ummah 
dengan membentuk kerajaan demokrasi. 

Persoalannya adakah pemerintahan Islam merupakan pemerintahan teokratik yang berasaskan 
kepada kuasa mutlak khalifah atau berasaskan kepada kuasa rakyat jika dibandingkan kepada 
teori pemerintahan Barat. 

Pendapat Pertama. 

Al Maududi menyatakan: 

1. Al-Siyadah atau al-Hakimiah, hanyalah milik Allah dan bukan milik manusia lain, malah 
nabi s.a.w. tidak mengikut melainkan wahyu. Oleh itu kuasa perundangan juga adalah 
milik Allah. 

2. Kerajaan Islam ialah kerajaan theocracy ( kerajaan Allah) tetapi berbeza dengan theocracy 
yang difahami oleh orang-orang Eropah, yang memahami hanya golongan ruhban 
sahaja berkuasa membuat perundangan kemudian mereka berkata undang-undang itu 
daripada Allah. 

Tatapi theocracy Islam tidak dimonopoli oleh golongan padri dan ahli agama tetapi ditangan 
ummah keseluruhannya yang menguruskan pentadbiran mengikut kitab Allah dan sunnah 
rasulnya. 



Pendapat Kedua. 



Abdul Wahhab Khallaf dan Muhammad Rasyid Reda. 

Dalam Islam ummah merupakan sumber perundangan ( demokrasi ) berdalilkan kepada 
kewajiban syura, tanggungjawab ulil 'amr dan perlantikan khalifah dengan baiah umum. 

Walau bagaimanapun mereka bersepakan bahawa perundangan itu hendaklah tidak 
bertentangan dengan Al-Quran dan sunnah mutawatir. 

Kuasa Pengasas. 

Mereka yang berkuasa membentuk perlembagaan atau mengubahnya. Iaitu dengan dilantik 
haiah t a' sisi ah. Dalam sejarah Islam mereka ialah ahli al halli wa al'aqdi dengan rujukan 
asasinya ialah Al-Quran dan al-Sunnah. 

Kuasa Perundangan. 

Kuasa Perundangan dalam Islam mempunyai dua makna: 

1. Mengadakan hukum syarak 

2. Menjelaskan hukum berdasarkan asas-asas syari'ah. 

Kuasa perundangan dalam pengertiannya yang pertama hanyalah kepada Allah manakala 
pada pengertiannya yang kedua berlaku selepas zaman rasulullah saw di zaman para sahabat 
sehinggalah kini yang dipertanggungjawabkan kepada ahli al-halli wa al-'aqdi dan ulama 
mujtahidin. 

Dalam kerajaan moden kuasa ini terletak kepada wakil-wakil rakyat yang dilantik melalui 
proses pilihanraya umum. Peruntukan undang-undang akan dibahaskan dan diluluskan di 
Dewan Rakyat. 

Di Zaman Rasulullah s.a.w. 

Kuasa perundangan hanyalah pada rasulullah s.a.w dengan berpandukan wahyu atau ijtihad 
yang diakui oleh Allah. 

Zaman Rasulullah ( antara tahun 610-632 m) . Fasa perundangannya (Marhalah tasyri') dan 
kehakiman berlaku hanya selepas hijrah iaitu selepas tahun (622 m) 

Selepas Zaman Risalah. 

Perundangan dalam maksud kedua dilakukan oleh para mujtahidin dan juga khalifah. 



Kuasa Eksekutif (Sultah Tanfiziah) 

Kuasa eksekutif dizaman Islam ialah: 

1. Diketui oleh Khalifah. 

2. Dibantu oleh Umara' (gabnor) Wilayah. 

3. Para menteri (Wuzara') 

4. Amil zakat dan jizyah 

Kuasa Kehakiman (Sultah Qadaiyyah) 

Antara tugas kuasa kehakiman dalam islam ialah : 

Menyelesaikan pertelingkahan 
Melaksanakan Hudud 
Mengembalikan hak yang dizalimi 
Siyasah Antarabangsa (Siyasah Kharijiah.) 



Terdapat dua pendapat mengenai dasar hubungan luar dalam Islam. 

Pendapat 1. 

Wajib berjihad menentang pemerintahan kuffar yang enggan memberi kekebasan kepada 
rakyatnya beriman kepada ajaran islam dan mematuhi sistem-sistem Islam. Maka asas 
hubungan luar ialah berperang. 

Kerajaan Islam juga diistilahkan sebagai Dar al-Islam iaitu negeri yang terlaksana di dalamnya 
hukum Islam, aman di dalamnya golongan kafir yang diberi keamanan. 

Dar al-'Ahd, ialah kerajaan bukan islam yang terikat dengan perjanjian damai sementara 
dengan kerajaan Islam. 

Ahli Zimmah, orang bukan Islam yang menjadi rakyat dar al-Islam. 

Pendapat 2 

Asas hubungan luar dengan dar al-Kufr ialah perdamaian. Jihad hanyalah diwajibkan apabila 
dakwah tidak aman dan terhalang oleh kuasa kuffar. 



Dasar Kewangan . 
Pendapatan. 




Sumber kewangan dalam Islam ialah harta zakat, ghanimah, a I -fa i', 
jizyah, kharaj dan 'usyur. 

Perbelanjaan. 

Perbelanjaannya adalah berasaskan asnaf zakat, al-ghanimah dan maslahah ammah. 



Pemerintah dalam daulah Islam bukanlah milik sesuatu ummah, peribadi, kelompok atau 
golongan tertentu, kerana asas pemerintahan dalam perundangan Islam ditentukan oleh 
perlembagaan asas yang diwahyukan oleh Allah s.w.t. Malah manusia tidak boleh berkumpul 
dan berpakat untuk mengubahnya. 

Begitu juga asas kekuasaan dalam undang-undang Islam telah menyelesaikan masalah 
berkaitan dengan kekuasaan, kerana ianya tidak diserahkan kepada mana-mana peribadi, raja, 
khalifah atau pemerintah sebaliknya diserahkan kepada suatu kumpulan dengan ikatan 
tertentu iaitulah ikatan syarak, pengawasan dan keahlian. 

Rasulullah (s. a. w.) selain baginda sebagai seorang rasul, baginda juga menguruskan sebahagian 
besar urusan muslimin dalam bidang siyasah, kemasyarakatan dan ekonomi.Memandangkan 
keluasan wilayah Islam tidaklah begitu luas maka belum wujud keperluan untuk membentuk 
organisasi pelaksana yang lebih besar. 

Malah sebahagian tanggungjawab pentadbiram dan tugas-tugas siyasah diagihkan kepada 
beberapa peribadi yang berkemampuan dan layak bagi membantu rasulullah (s.a.w.) 
mentadbir urusan ummah di bidang politik, ketenteraan dan kehakiman. Pembahagian ini 
samalah seperti pembentukan kementerian seperti di zaman ini. 



9.3 Institusi Perlaksana 

Syariat Islam yang terkandung di dalam al-Quran, merupakan sistem hidup yang 
diturunkan oleh Allah kepada manusia. Maka adalah menjadi tanggungjawab manusia 
untuk melaksanakannya mengikut fitrah kemanusiaannya. Rasulullah (s.a.w ) telah 
berusaha membentuk daulah Islam Madinah melalui membina ummah dan 
memperlengkapkan mereka melalui proses tarbiyah sehingga mereka mampu 
meneruskan tanggungjawab baginda setelah kewafatannya. 

Institusi pelaksana kepada syari'ah Islam terdiri daripada Khalifah yang dipilih oleh 
ummat Islam dan pembantunya bagi melaksanakan amanah Allah kepada mereka. 




• Kuasa Perundangan Tertinggi 



Tidak ada perselisihan ulama' bahawa kuasa tertinggi perundangan dalam 
pemerintahan Islam adalah kembali kepada Allah S.W.T. Semua dasar dan sistem yang 
hendak dilaksanakan hendaklah tidak bertentangan dengan nas-nas al-Quran dan al- 
Sunnah. Lantaran itu al-Quran dan as-Sunnah Rasulullah (s.a.w.) merupakan rujukan 
asasi dalam memahami asas-asas pemerintahan Islam. [11 

Penyerahan hak hakimiyyah kepada Allah akan menjamin tercapainya hak-hak 
kebebasan manusia, kemuliaan dan kemaslahatan mereka. Sebaliknya menyerahkan 
hak ini kepada manusia merupakan satu penyekutuan pada hak rububiyyah Allah yang 
merupakan al-Malik atau pemerintah manusia. Malah penyerahan kuasa ini kepada 
manusia akan menjadikan manusia ditindas dan diperhambakan oleh manusia sendiri 
dalam mengejar wawasan keduniaan dan hawa nafsu mereka. [21 

Golongan yang bertanggungjawab memikul tugas perundangan ini ialah para mujtahid 
dan para mufti. Di zaman Khulafa ar-Rasyidin, khalifah akan mengumpulkan sahabat- 
sahabat besar untuk bermesyuarat dalam menentukan sesuatu hukum yang hendak 
diputuskan. Para ulama' mengistilahkan mereka ini sebagai ahli al-halli wa al-aqd .\ 31 

Umat Bertanggungjawab Melaksanakan Syariah 

Manusia merupakan wakil Allah di muka bumi ini di dalam menyampaikan syari'at- 
Nya kepada manusia dan melaksanakannya melalui kuasa ijtihad. Kuasa ijtihad ini 
digunakan untuk memahami hukum-hukum Allah, menentukan batas-batas halal 
haram, menggariskannya kewajiban dan menyusun kehidupan manusia 
berasaskannya. 



Untuk melaksanakan tanggungjawab ini perlu wujud kuasa pelaksana yang dilantik 
oleh umat sebagai wakil mereka di dalam menyusun pentadbiran umat ke arah 
melaksanakan syariat Allah bagi mencapai kemaslahatan mereka di dunia dan akhirat. 

Oleh itu perlantikan kuasa pemerintahan merupakan tuntutan syarak dalam menerajui 
umat manusia ke arah yang diredai Allah S.W.T. 



Kuasa Eksekutif- Khalifah 



Takrif Khalifah. 



Khalifah, Imamah al-Udzma, atau Amir al-Mukminin merupakan perkataan seerti yang 
menunjukkan kepada kepimpinan tertinggi dalam pemerintahan Islam. Para ulama' 
telah mentakrifkan maksud perkataan khalifah dengan pelbagai takrif yang 
mempunyai makna yang sama. 

Al-Dahlawi berkata: "Al-Khalifah: Ialah kepimpinan tertinggi yang bertanggungjawab 
menegakkan agama dengan menghidupkan ilmu-ilmu agama, menegakkan rukun- 
rukun Islam, melaksanakan jihad dan segala yang berkaitan dengannya seperti 
menyusun tentera, menyediakan segala keperluan untuk peperangan, membahagikan 
al-fai', melaksanakan tugas kehakiman, melaksanakan hudud, menghilangkan 
kezaliman melaksanakan amar ma'ruf dan nahi munkar sebagai menggantikan tugas 
Nabi(s.a.w.)."[41 

Al-Mawardi Berkata: "Al-Imamah: Di letakkan sebagai pengganti Nabi untuk 
memelihara agama dan mentadbir dunia dengan agama." 151 

Ibn Khaldun menjelaskan tugas Imamah dengan katanya: Ia adalah memimpin 
keseluruhan umat mengikut pandangan syarak untuk kemaslahatan mereka dunia dan 
akhirat: Kerana seluruh urusan dunia di sisi syara' akan kembali kepada kemaslahatan 
akhirat. Maka khalifah pada hakikatnya bermaksud menggantikan Tuan syariat (Allah) 
untuk memelihara agama dan mentadbir dunia dengan agama. 161 

[11 Wahbah Al-Zuhaili; Fiqh Islami Wa Adillatihi, Damsyik, Dar al-Fikr (1985) hal. 651. 

[21 ibid. 

131 Ibid, lihat juga Abdul Wahab Khallaf, op.cit hal 43. 

[41 Sadik Hassan Khan : Iklil al-Kiramah Fi Tibyan Maqasid al-Imamah, hal. 22 
[51 Al-Mawardi, Al-Ahkam al-Sultaniyah, Kaherah, hal. 3. 

[61 Ibn Khaldun; al-Muqaddimah, hal.191. 



9.4 Asas-Asas Per jawatan Dalam Islam. 



Islam telah meletakkan asas-asas dalam menyusun kehidupan, termasuklah asas-asas 
menyusun bidang-bidang kuasa dan sifat-sifat ahli yang berkelayakan untuk 
memegang mana-mana kekuasaan. 



1. Kepakaran 



Dalam al-quran terdapat contoh-contoh perlantikan seseorang memegang sesuatu 
amanah yang berdasarkan kelayakan khusus. Antaranya kisah Yusuf (a.s.) 
sebagaimana firman Allah yang bermaksud : " Katanya, jadikanlah aku yang mengurus 
khazanah bumi, sesungguhnya aku seorang yang memelihara dan berilmu" i 171 

Begitu juga firman Allah bermaksud: " Sesungguhnya Allah memilihnya (Talut) 
menjadi raja keatas kamu dan telah dibekalkan kepadanya keilmuan dan badan yang 
kuat" Tl 81 



2. Paling Layak. 



Ramai dikalangan manusia yang mempunyai kepakaran tertentu, tetapi siapakah 
dikalangan mereka yang paling layak untuk memikul tanggungjawab yang merupakan 
suatu amanah yang berat, maka wajiblah dipilih dan berhati-hati. 

Sabda rasulullah (s.a.w.) maksudnya : 



" Sesiapa yang melantik seseorang memimpin urusan muslimin, lalu dia melanti seorang lelaki 
sedangkan dia dapati disana seorang lain yang lebih memberi maslahat kepada muslimin 
daripada pilihannya maka beliau telah mengkhianati Allah dan rasulnya" 

Dalam riwayat yang lain: 

" Sesiapa yang melantik seorang lelaki memimpin suatu kumpulan sedangkan di dapatinya pada 
kumpulan itu seseorang yang lebih diredai daripadanya, sesungguhnya dia telah mengkhianati 
Allah dan rasulnya" f 191 



Omar al-Khattab (r. a) berkata : " Sesiapa yang melantik seseorang memimpin sesuatu 
urusan muslimin, lalu dilantik seorang lelaki kerana wujud kasih sayang atau 
hubungan kaum kerabatnya antara mereka, sesungguhnya dia telah mengkhianati 
Allah, rasulnya dan kaum muslimin" 



3. Amanah. 



Ulamak Islam sepakat menjadikan amanah sebagai syarat bagi sesiapa sahaja yang 
menjadi pemimpin urusan muslimin sehinggakan pada menguruskan harta anak 
yatim, harta waqaf dan wakil seseorang lelaki pada hartanya. 

Sabda rasulullah (s.a.w.) : " Apabila dikhianati amanah maka tunggulah kiamat" lalu 
ditanya, wahai rasulullah bagaimanakah mengkhinatinya? Sabda baginda: " Apabila 
diserahkan kepimpinanbukan kepada ahlinya maka tunggulah kiamat" 1201 



Seorang yang ahli 'Azimah dan Kuat 



Kekuatan dalam pemerintahan ialah seorang yang adil, berilmu terhadap 
tanggungjawab yang diamanahkan dan cara melaksanakannya, berkemampuan untuk 
melaksanakannya, dan sanggup memikul segala risiko dan cabarannya. 

Rasulullah s.a.w. telah melantik Khalid al-Walid menjadi panglima perang sejak 
keislamannya. 



9. Pembentukan Daulah Nubuwwah 



Pedahuluan. 



Manusia adalah masyarakat yang bertamaddun, hidup secara berkelompok dan saling 
memerlukan antara satu sama lain. Telah terbukti di sepanjang sejarah manusia, sudah wujud 
kelompok manusia yang dipimpin oleh seorang ketua sehingga membentuk kerajaan dan 
empayar, seperti kerajaan Rom, Parsi, Saba', Habsyah, Mesir dan sebagainya. 



Apabila manusia dipimpin oleh pemimpin yang tidak menjadikan wahyu Allah sebagai 
landasan pemerintahannya, sebaliknya hanya berasaskan kepada akalnya semata-mata akan 
menjadikannya lebih terpengaruh dengan keinginan hawa nafsu. Keadaan ini akan menjadikan 
rakyat jelata berada ditahap yang paling hina. Mereka menjadi hamba kepada manusia yang 
bergelar raja yang seringkali melampaui batas.Kezaliman, penindasan dan penganiayaan akan 
berleluasa dalam masyarakat. Manusia hidup diburu ketakutan dan dihantui dengan perasaan 
kebencian, dendam dan kekecewaan. 



Lantaran itu manusia memerlukan seorang pemerintah yang menjadikan wahyu Allah sebagai 
panduan agar beliau dapat memimpin mereka kepada kehidupan yang harmoni. Manusia 
memerlukan sistem dan peraturan hidup yang dapat menjamin keadilan hak dan 
tanggunjawab sesama mereka. Manusia yang melakukan kesalahan dan jenayah perlu diadili 
dan dihukum. Mereka yang dizalimi perlu dibela dan dikembalikan hak-haknya yang telah 
dirampas. Semuanya ini menuntut kepada satu kuasa yang boleh mengarah dan dipatuhi. 
Kuasa yang menjamin keadilan untuk semua. 



Allah s.w.t. yang menjadikan manusia dengan segala bebanan amanah di dunia ini sudah pasti 
tidak akan membiarkan manusia terumbang-ambing mencari-cari apakah sistem yang akan 
dilaksanakan bagi mencapai tujuan ini. Malah inilah tujuan manusia diciptakan oleh Allah 
S.W.T. supaya mereka memakmurkan muka bumi dan membangunkannya berlandaskan 
sistem dan panduan yang telah ditentukan oleh Allah S.W.T. Lantaran itu manusia dilantik 




sebagai khalifah Allah di bumi sebagai sebahagian daripada tugas memperhambakan diri 
kepada Allah. 



Sistem pemerintahan yang diperlukan ini telah wujud dalam Islam, telah dilaksanakan dan 
telah berjaya membawa manusia menuju matlamat mereka diciptakan. Namun begitu untuk 
melaksanakannya umat Islam tidak melalui jalan yang mudah sebaliknya telah mengorbankan 
ramai syuhada' masa dan harta benda. Rasulullah (s.a.w.) dan para sahabat (R.A.) yang 
bersamanya telah meletakkan asas penting kepada Daulah Nubuwwah di Madinah yang 
akhirnya berkembang menjadi sebab terlaksananya Rahmat Allah keseluruh alam. 



Walaupun Barat menolak penguasaan Islam ke atas wilayahnya dan memerangi umat Islam 
diseluruh dunia tetapi mereka tidak dapat menolak asas-asas kemanusiaan yang telah dibawa 
oleh Islam. Mereka memperjuangkan kebebasan dan hak-hak kemanusiaan yang telahpun 
dilaksanakan di dalam pemerintahan Islam. Hasil perjuangan mereka berlakulah revolusi 
Perancis yang akhirnya mengubah kehidupan dan kekuasaan Barat. Kebangkitan Barat pada 
akhir abad ke 18 tidak lain daripada pengembangan ilmu yang mereka ambil daripada 
tamaddun keilmuan Islam. Antara ilmu yang dikembangkan ialah ilmu undang-undang 
perlembagaan dan dasar-dasar pemerintahan yang disesuaikan dengan pemikiran sekular 
mereka. Barat tidak mahu mengakui bahawa ilmu-ilmu yang mereka kembangkan adalah ilmu- 
ilmu Islam sebaliknya memutuskan terus seluruh ilmu itu daripada Allah S.W.T. 



Persoalan pemerintahan, kekuasaan atau tanggungjawab sebagai khalifah Allah S.W.T. di muka 
bumi ini telah dinyatakan oleh Allah Azza wa Jalla kepada nabi Muhammad s.a.w. sejak 
permulaan Islam lagi.JTJ. Banyak ayat-ayat Makkiah yang telah membayangkan hakikat ini 
dalam menceritakan perjuangan rasul-rasul terdahulu. Ada rasul-rasul yang menjadi khalifah 
Allah di muka bumi seperti nabi Daud dan nabi Sulaiman a.s[2]. Begitu juga kisah nabi Yusuf 
a.s.dan Zulqarnain[31. Selain daripada membentangkan sifat-sifat mereka sebagai khalifah al- 
Quran juga menggambarkan kesannya kepada kehidupan manusia ketika itu hasil daripada 
keadilan mereka. Selain daripada itu al-Quran juga membawa kisah-kisah raja yang 
memerintah mengikut hawa nafsu dan membuat kezaliman dan kesannya kepada kehidupan 
rakyat seperti kisah Namrud, Firaun, Raja dalam kisah ashab al-Kahf dan ashab al-Ukhdud. 



Semua kisah-kisah ini diturunkan di Mekah ketika dakwah rasulullah s.a.w. masih diperingkat 
permulaan, diperingkat mengasaskan tapak-tapak dan penegakkan tiang-tiang kepada Daulah 
Islamiah. Kisah-kisah ini menggambarkan bahawa tidak ada suasana rahmat dan kedamaian 
hidup kepada ummat melainkan di bawah kekuasaan Islam dan khalifah al-nubuwwah. Maka 
tugas rasulullah s.a.w sebagai pembawa rahmat keseluruh alam 141 tidak akan tercapai 
melainkan umat manusia berada di bawah kepimpinan wahyu Allah. 



Namun begitu matlamat ini hanya terlaksana apabila wujudnya tanah air tertentu bagi rakyat 
yang beriman dengan Islam, menghayatinya, tunduk dan patuh dengan segala perintah Allah 
di samping wujudnya kuasa pemerintahan dengan segala kakitangannya sama ada eksekutif, 
penggubal undang-undang dan kehakiman yang juga menghayati tuntutan Islam. 



Lantaran itu perjuangan rasulullah s.a.w. tidak hanya sekadar menjelaskan konsep-konsep 
ketauhidan, membina syakhsiah yang berakhlak tinggi dan mengembalikan perhambaan 
manusia kepada Allah dalam ibadah khusus semata-mata, sebaliknya baginda berusaha 
membentuk sistem politik dengan mengasaskan sistem pemerintahan dalam gerakannya 
sehinggalah tertegaknya Daulah Madinah. 



Daulah Islam Madinah adalah daulah fikrah dan daulah wahyu. Di mana seluruh rakyat dan 
pemerintah beriman dengan fikrah Islam, menghayatinya, melaksanakannya dan 
memperjuangkannya. Ternyata Daulah ini yang tertegak buat pertama kalinya di bawah 
pimpinan rasulullah s.a.w. telah berkembang meluaskan ufuknya dan mewariskan rahmatnya 
sehinggalah jatuhnya kerajaan Turki Uthmaniah pada 1924 yang lalu. Dengan kejatuhan 
kerajaan Uthmaniah ini telah membuka jalan yang luas kepada Barat yang sudah mula bangkit 
sejak berlakuknya revolusi Perancis pada 1789 untuk melemahkan umat Islam dan menghalang 
umat Islam daripada bangkit semula menguasai pemerintahan dunia. Apabila selesai perang 
dunia kedua dunia-dunia Islam yang dijajah telah di bahagi-bahagikan di antara kuasa Barat 
yang akhirnya menerapkan seluruh sistem dan perundangan Barat ke dunia Islam hingga kini. 



Dalam bab ini akan dijelaskan bahawa kebanyakan teori pemerintaan yang adil mengikut 
pemikiran barat tidak lain dan tidak bukan adalah berasaskan sistem pemerintahan yang 
pernah dilaksankakan oleh rasulullah s.a.w. Oleh kerana kedegilan barat menolak Islam maka 



mereka hanya meletakkan neraca pemikiran manusia yang terbatas sebagai landasan 
pemerintahan mereka. 



Definasi Kerajaan. 



Ahli undang-undang perlembagaan mendifinasikan kerajaan seperti berikut: 



" Sekelompok manusia ( rakyat) yang menetap di suatu tempat secara berterusan ( tanah air) 
yang dikuasai oleh satu badan yang mentadbir urusan mereka di dalam dan di luar ( kuasa 
pemerintah) "J51 



Oleh itu asas sesebuah kerajaan ialah terdiri daripada: 



1- Rakyat. 

2- Tanah air. 

3- Kuasa pemerintahan. 



Daripada definasi ini di fahami bahawa masyarakat manusia yang tidak menetap disatu-satu 
tempat seperti qabilah-qabilah Arab Badawi tidaklah dianggap sebuah kerajaan. Begitu juga 
sesebuah masyarakat yang tidak memiliki kuasa tertentu dalam mentadbir urusan mereka juga 
bukanlah sebuah kerajaan. 



Ternyata daripada definasi tersebut bahawa kerajaan Nubuwwah menepati perspektif sebuah 
kerajaan moden. 



Proses Pembentukan Kerajaan Nubuwwah. 



Kerajaan Nubuwwah di Madinah tidak terbentuk secara kebetulan. Pembentukan berlaku 
setelah berlakunya satu proses perubahan aqidah manusia dan anutannya, intima'[61 dan 
wala'f71 nva kepada Islam. Perubahan aqidah, intima' dan wala ’ ini telah menggerakkan mereka 
beramal kepada membina satu cara hidup Islam berasaskan akhlak dan budaya hidup yang 
berlandaskan al-Quran. Perubahan ini menjadikan mereka menolak segala fahaman jahiliyyah 
dan budayanya, menolak sistem dan kekuasaannya sehingga berlakulah pertembungan antara 
Islam dan jahiliyah. Akhirnya Allah membuka jalan kepada kemenangan setelah rasulullah 
sa.w. berusaha dengan pelbagai wasilah yang termampu. Dengan pengislaman golongan 'Aus 
dan Khazraj daripada Yathrib telah membuka lembaran sejarah baru kepada perjuangan Islam 
di Mekah yang membawa kepada kelahiran Kerajaan Islam Pertama . Kelahiran kerajaan Islam 
pertama ini telah di asaskan kepada beberapa perkara: 



1. Dakwah Islamiyyah dan Membina Rakyat. 



Sesiapa yang memerhatikan proses pembentukan kerajaan Islam akan memahami 
bahawa; proses itu bermula dengan dakwah rasul (s. a. w.) mengajak manusia beriman 
kepada Allah sebagai Rab dan Ilah. Rasulullah (s.a.w.) menjelaskan hakikat Islam 
kepada manusia, mendidik dan membina orang-orang yang beriman dengan aktiviti 
pembinaan rohani seterusnya menyatukan hati-hati mereka di atas asas persaudaraan 
Islam yang saling bantu membantu dan berkasih sayang. Namun begitu dakwah Islam 
tidak berhenti setakat itu sahaja sebaliknya telah mengasaskan batu-bata yang kukuh 
ke arah menampung binaan Islam selepasnya. 



Idea pemerintahan Islam, keamanan kehidupan ummah dibawah kekuasaan Islam telah wujud 
di dalam pemikiran rasulullah (s.a.w.) sejak awal-awal lagi. 



Diriwayatkan daripada Khabbab (R.A.) katanya : Aku telah bertemu rasulullah (s.a.w.) yang 
sedang bersandar di kelambu Ka'bah setelah kami telah menerima azab daripada Quraisy lalu 



aku berkata : Kenapakah tuan tidak berdoa kepada Allah ? Lalu baginda duduk, dan merah 
wajahnya seraya bersabda maksudnya: 



" Sesunggunya mereka yang sebelum kamu disikat dengan sikat besi diantara daging dan tulang mereka 
atau urat saraf, segalanya ini tidak menjauhkan mereka daripada agama mereka dan diletakkan gergaji 
ditengah-tengah kepala mereka sehingga terbelah dua, segarnya ini tidak menjauhkan mereka daripada 
agama mereka. Nescaya Allah akan sempurnakan urusan ini sehingga seorang yang menunggang 
kenderaan daripada Son'a hingga ke Hadralmaut tidak akan takut melainkan Allah Azza Wa Jalla dan 
serigala terhadap kambingnya, tetapi kamu terburu-buru" \8] 



Fikrah membentuk Daulah Islamiah tidak terpisah daripada pemikiran rasulullah (s.a.w.) 
malah baginda merintis jalan kepadanya dengan membina rijalf91 sehingga mereka menjadi 
rakyatnya dan tenteranya sebelum berhijrah. 



2. Mencari Tapak ( Bumi) 



Selepas beberapa orang daripada masyrakat Quraisy memeluk Islam, maka Islam mula tersebar 
di bumi Mekah. Qurasy akhirnya merasai bahaya kedatangan Islam di Mekah dan mula 
menyakiti umat Islam. Ramai umat Islam yang lemah disiksa supaya mereka meninggalkan 
agama Islam dan kembali kepada agama asal mereka. Rasulullah (s.a.w) tidak mempunyai 
kuasa untuk melindungi para sahabatnya daripada penyiksaan Quraisy lantas rasulullah 
memikirkan suatu tempat yang dapat melindungi umat Islam dan agamanya. 



Hijrah Ke Habsyah 



Sabda Rasulullah s.a.w. " Sekiranya kamu pergi ke bumi Habsyah, sesungguhnya di sana terdapat 
seorang Raja yang tidak menzalimi sesiapapun, ia adalah bumi benar, sehinggalah Allah memberikan 
kepada kamu perlepasan daripada apa yang kamu rasai ini" [101 



Ini membuktikan bahawa hijrah ke Habsyah hanyalah sementara sehingga tertegaknya Daulah 
Islamiah. 



Mencari Pertolongan daripada Qabilah-qabilah Arab. 



Tidak ada penafsiran yang lojik apabila rasulullah (s.a.w.) menawarkan dirinya kepada kabilah- 
kabilah Arab dan meminta bantuan mereka melainkan difahami bahawa rasulullah (s.a.w.) 
sedang mencari bumi yang aman dan selamat untuk dakwah Islamiah, sehingga dapat 
dilaksanakan Syari at Allah dalam kehidupan seluruhnya. 



Al-Zuhri menceritakan bahawa rasulullah (s.a.w.) telah menemui Bani 'Amir bin Sa'sa'ah dan 
menyeru mereka kepada Islam dan menawarkan dirinya memimpin mereka, lalu seorang lelaki 
daripada mereka yang dipanggil Buhairah bin Faras berkata: Demi Allah sekiranya aku 
mengambil pemuda Quraisy ini nescaya aku akan dapat menguasai Arab dengannya, 
kemudian dia berkata kepada rasulullah (s.a.w): Apa pendapat kamu sekiranya kami 
mengikuti kamu diatas urusan kamu sehingga Allah mengalahkan mereka yang menentang 
kamu adakah kamu akan menyerahkan urusan ini kepada kami selepas kamu? 



Sabda Rasulullah : "Urusan ini adalah urusan Allah yang akan diberikan kepada sesiapa yang 
disukainya" 



Katanya, lalu dia berkata kepadanya nabi Muhammad (s.a.w): Apakah kami akan jadikan 
belakang kami sebagai sasaran Arab untuk mempertahankan kamu, maka apabila Allah 
memberikan kemenangan kepada kamu tetapi urusan ini diberikan kepada orang lain!! Kami 
tidak perlu kepada urusan kamu ini". Uli 



Daripada peristiwa ini dapat difahami dua perkara: 



• Rasulullah saw berdakwah memberi kefahaman kepada qabilah Arab dan mencari 
bumi dan rijal. 



• Qabilah Arab memahami hasrat rasulullah saw untuk membentuk kerajaan sebab itu 
mereka menuntut hak kekuasaan selepas rasulullah saw. 



Bai'ah Aqobah 



Peristiwa bai'ah al-'Aqobah di antara rasulullah (s.a.w.) dan golngan 'Aus dan Khazraj 
daripada Yathrib merupakan titik tolak penting yang akhirnya mencetuskan 
penubuhan Daulah Nubuwwah. 

Mengenai bai'ah tersebut telah diriwayatkan daripada Jabir bin Abdullah (R.A.) bahawa beliau 
telah berkata : 



"Kami berkata, wahai rasulullah di atas perkara apakah kami berbai'ah. 



Sabda Rasulullah (s.a.w) : " Kamu berbaiah kepadaku untuk dengar dan taat ketika cergas dan malas, 
Menafkahkan harta ketika senang dan susah, melaksanakan amar makruf dan nahi munkar, kamu 
melaksanakan tanggungjawab kerana Allah dengan tidak takut kepada celaan orang yang mencela dan 
untuk menolongku, mempertahankanku sekiranya aku datang kepada kamu sebagaimana kamu 
mempertahankan diri kamu anak-anak kamu dan isteri-isteri kamu dan bagi kamu syur ga" . 1121 



Dengan bai'ah ini rasulullah (s.a.w.) telah menyediakan tapak kepada sebuah kerajaan yang 
akan mempertahankannya walaupun melalui peperangan. 



3. Melakukan Taiini' fl31 dan Memelihara Keselamatan Ummah 



Usaha mengumpul rijal dan membentuk mereka adalah suatu seni dan memelihara mereka 
adalah suatu siyasah. 



Rasulullah (s.a.w) menyedari selepas dua tahun mengiklankan dakwah bahawa baginda tidak 
mampu untuk memelihara pengikutnya daripada ujian yang menimpa mereka. Pimpinan 
Quraisy semakin hari semakin ganas tindakan mereka, sekiranya keadaan ini berterusan sudah 
pasti rijal dakwah akan musnah dan akan menyekat pertambahan asas-asas rijal yang akan 
menjadi tunggak dan tentera kepada daulah yang ditunggu-tunggu. 



Lantaran itu rasulullah (s.a.w) telah mengatur 5 strategi. 



1. Memelihara rahsia gerakannya dipermulaan dakwah . 

2. Menggerakkan para pendakwah yang berkemampuan untuk melakukan dakwah 
dan tajmi', seperti ; Abu Bakar al-Siddiq dan Mus ab bin Umair.(R.A.) 

3. Menumpukan dakwah kepada tokoh-tokoh yang berkemampuan; dan berdoa agar 
mereka memeluk Islam, seperti Omar al-Khattab.(R.A.) 

4. Berhijrah ke Habsyah bagi memelihara teras-teras dakwah. 

5. Menghantar para sahabat agar pulang kepada Qabilah mereka dipendalaman.; Abu 
Zar, Tufail, dan Dhamad al-Azdi (R. A.) dari Yaman. 



4. Hijrah ke Madinah dan Mengasaskan Daulah 



Rasulullah (s.a.w.) telah melakukan beberapa perkara penting bagi mengasaskan pembentukan 
kerajaan Madinah antaranya : 



1. Melakukan Bai'ah Aqobah pertama dan kedua. 

2. Berhijrah ke Madinah apabila keadaan telah bersedia. 

3. Mempersaudarakan di antara al-Muhajirin dan al-Ansor. 

4. Mengadakan perjanjian dengan pendduduk Madinah dengan memetrikan Piagam 
Madinah. 



5. Membina Masjid sebagai tempat ibadah dan pusat pemerintahan. 




6. Membentuk pasukan tentera. 

7. Menghantar pasukan sariyah di sekitar Madinah. 

8. Mewujudkan pasukan hirasah fl41 yang memelihara keselamatan rasululullah 
(s.a.w.) 

9. Mewujudkan pasar untuk umat Islam. 



5. Penyempurnaan Sistem Pemerintahan dan Perundangan. 



Dengan perpindahan rasulullah (s.a.w.) ke Madinah maka sempurnalah unsur-unsur Kerajaan 
Islam dan bertepatan sebagaimana definasi sesebuah kerajaan dalam pentakrifan undang- 
undang perlembagaan moden. 



Malah kerajaan Islam mula melaksanakan tugasnya sebagai sebuah kerajaan, daripada 
memelihara kebajikan rakyat, menyusun urusan pendidikan, menyusun urusan kewangan, 
melakukan perjanjian-perjanjian dengan kerajaan luar, mengutuskan duta-duta kenegara jiran 
melantik para umara' dan sebaginya. 



Apabila dilihat kepada definasi sesebuah kerajaan moden maka di dapati ianya menepati 
Kerajaan Islam Pertama ini iaitu: 



1. Mempunyai bumi yang menjadi tempat kediaman dan dapat mempertahankan 
mereka daripada serangan musuh. 

2. Wujudnya sekumpulan masyarakat manusia yang mendiami iklim tertentu yang 
mempunya tujuan yang sama. 

3. Wujudnya kekuasaan politik yang menguasai masyarakat dan menyusun 
pentadbiran kehidupan masyarakat, ketenteraan dengan diikat diatas satu 
persefahaman yang tertulis iaitu Perlembagaan Madinah. 



Pengagihan Kuasa dan Tanggungjawab Di Zaman Rasulullah (s.a.w). 



Sesiapa yang memerhatikan sistem pemerintahan di zaman rasulullah (s.a.w.) akan mendapati 
bahawa ianya tertegak di atas asas pengagihan kuasa dimana rasulullah (s.a.w.) sentiasa 
bermesyuarat dengan para sahabat dalam perkara-perkara yang tiada nas. 



Firman Allah maksudnya: " maka dengan Rahmat daripada Allah , lembutlah kepada mereka, 
sekiranya kamu kasar dan keras hati nescaya mereka berpecah meninggalkan kamu, maka maafkanlah 
mereka, beristighfarlah untuk mereka dan bermesyuaratlah dengan mereka dalam urusan kamu, maka 
apabila kamu telah berazam, maka bertawakkallah kepada Allah, sesungguhnya Allah mengasihi 
hambanya yang bertawakkal" l21 1 



Islam mengiktiraf dan memerintahkan amalan syura di dalam pemerintahan negara, ini 
bermakna Islam telah menghormati kuasa dan pendapat orang ramai dan kebebasan mereka 
malah Islam mengambil kira hak-hak kebendaan, maknawi dan akal fikiran mereka. 



Firman Allah s.w.t. maksudnya : " dan urusan mereka dilakukan dengan mermesyuarat dikalangan 
mereka". 1221 



Inilah juga uslub rasulullah (s.a.w.) dalam pemerintahan sehingga baginda (s.a.w.) menegaskan 
bahawa : 



" Tidaklah sesutu kaum itu bermesyuarat di antara mereka dalam urusan mereka melainkan Allah akan 
menunjukkan kepada mereka yang terbaik terhadap permasalahan mereka" dalam riwayat yang lain " 
melainkan Allah kurniakan kepada mereka keazaman kepada petunjuk atau yang terbaaik". 1231 



Rasulullah (s.a.w.) bermesyuarat dengan semua rakyatnya, kerana baginda selalu bersabda: 



" Berikanlah pandangan kamu kepadaku wahai sekelian manusia" [24] 



Contohnya: 

1. Mesyuarat sebelum peperangan Badar. 

2. Mesyuarat mengenai tawanan Badar sebelum turunnya hukuman mengenai tawanan. 

3. Mesyuarat dalam menentukan medan peperangan Uhud. 

4. Mesyuarat rasulullah saw mengenai azan. 

5. Mensyuarat Rasulullah (s.a.w.) dalam peperangan Khandak. 

Rasulullah saw juga bermesyuarat dengan wanita dan mengambil pandangan mereka. 1251 

Begitu juga rasulullah (s.a.w.) melarang umatnya daripada berdiam diri terhadap kemungkaran 
dan kesilapan: 

Sabda rasulullah (s.a.w.) maksudnya: 



" Sesiapa dikalangan kamu yang melihat kemungkaran hendaklah diubahnya dengan tangannya, maka 
sekiranya dia tidak mampu ubahkanlah dengan lidahnya dan sekiranya dia tidak mampu ubahlah dengan 
hatinya, yang demikian itu selmah-lemah iman” 1261 



Melalui nas-nas syarak ini dan amalan rasulullah (s.a.w.) para ulama telah membuat 
kesimpulan mengenai kekuasaan dalam Islam iaitulah kewajiban syura kepada pemerintah dan 
kewajiban amar makruf dan nahi munkar kepada ummah. 



Ibnu 'Atiyyah berkata: Syarak mewajibkan mesyuarat kepada pemerintah dan syura 
merupakan asas-asas syari'ah dan kemestian dalam hukuman, maka sesipa yang tidak 
bermesyuarat dengan ahli ilmu dan agama maka memecatnya adalah wajib, perkara ini tidak 
ada khilaf padanya" 1271 Ini juga merupakan pendapat Al-Qadi Ibnu Al-Arabi al-Maliki |28l dan 
Al-Jassas al-Hanafi. 1291 



Pentadbiran Kerajaan Nubuwwah. 



Dalam kerajaan Islam pertama Rasulullah (s.a.w.) merupakan ketua negara yang memiliki 
kuasa perundangan, kuasa eksekutif dan pemegang kuasa kehakiman. Walaupun begitu 
rasulullah (s.a.w.) telah membahagi-bahagikan beberapa tugas dan peranan kepada beberapa 
orang sahabat yang dianggap sebagai wazir atau menteri. 



Menteri-menteri. 



Antara para menteri rasulullah saw ialah; Hamzah bin Abdul Muttalib, Jaafar bin Abdul 
Muttalib, Abu Bakar al-Siddiq, Umar al-Khattab, Ali bin Abu Thalib, Al-Hasan dan al-Husain 
bin Ali, Abdullah bin Mas'ud, Salman al-Farisi, Ammar bin Yasir, Huzaifah al-Yaman, Abu Zar 
al-Ghifari, Bilal al-Rabah dan Mus'ab bin Umair. (R.A.a.) 



Setiausaha. 



Antara setiausaha rasulullah saw ialah; Zaid bin Sabit, Ubay bin Ka'ab ( menulis wahyu) 
Abdullah bin al-Arqam al-Zuhri (menulis surat) dan Khalid bin Said bin al-As dan Sabit bin 
Qais jika ketiadaan Abdullah dan Zaid bin Sabit, (ra.a.) 



Setiausaha Sulit. 



Rasulullah saw juga mempunyai seseorang yang menyimpan amanah beliau iaitu Huzaifah bin 
Al-Yaman.(R.A.) 



Pengganti Rasulullah ketika ketiadaannya di Madinah. 



Apabila rasulullah saw keluar daripada Madinah sama ada untuk berperang dan sebagainya 
baginda akan melantik seorang peganti beliau bagi mentadbir urusan Madinah. Antara mereka 
ialah; Abu Lubabah, Abdullah bin Ummu Maktum, Bishr bin Munzir, Usman al-Affan, 
Namilah bin Abdullah, Muhammad bin Maslamah, Abu Dujanah dan lain-lainnya, (ra.a.) 



Peguasa Wilayah. 



Bagi mengganti baginda mentadbir wilayah-wilayah Islam dizaman rasulullah saw , baginda 
telah melantik para wali atau gabnor antaranya seperti; di Yaman, dilantik Bazan, di 
Hadralmaul Amru bin Hazam, di Najran Khalaid bin Said bin al-As di antara Najran dan Rafa' 
Amir bin Syahr, di Hamdan Syahr bin Bazam, di San a' dan di Ma'rib Abu Musa al-As'ari. 
(R.A.a.) 



Manakala Muaz bin Jabal (R.A.) menjadi guru di seluruh Yaman dan Hadralmaut. 



Di Mekah, 'Itab bin Usaid dan Daus, Sa'ad bin Abi Ziab diTaif, Saad bin Abdullah di Bahrain 
Al-'Ala' bin al-Hadrami dan Abdullah bin Suwar di Khurasan, Abdul Rahman bin Abzi al- 
Khuza'i (R.A.a.) 



Di Najran, Amru bin Hizam al-Ansori (R.A.) 



Pemantauan Tugas Gabnor. 




Al-Bukhari meriwayatkan , Daripada Abi Hamid al-Si'idi katanya : Rasulullah (s.a.w.) telah 
melantik seorang lelaki bani Asad yang dipanggil Ibnu al-Latbiah, untuk urusan Zakat: 
Apabila beliau datang kepada rasulullah saw dia berkata: Ini untuk kamu dan ynag ini hadiah 
kepadaku lalu rasulullah saw bangun di atas minbar dan memuji Allah dan bersabda: Apakah 
diingat oleh seorang 'amil yang kami lantik lalu dia datang dan berkata: ini untuk engkau dan yang ini 
untuk aku, Adakah sekiranya dia duduk dirumah ibunya dan bapaknya, maka lihatlah adakah akan diberi 
hadiah kepadanya atau tidak. .7 1301 



Diplomat 



Diamping memelihara kemaslahatan ummah Islamiah baginda juga merupakan tuan punya 
dakwah dan risalah, lantaran itu di dapati rasulullah saw mempunyai hubungan antara kaum 
dan antarabangsa. 



Lantaran itu baginda memilih dikalangan sahabatnya yang berkelayakkan dan berkemampuan 
yang diambilkira sehinggakan kepada rupa paras dan jiwa. Untuk urusan ini rasulullah (s.a.w.) 
memilih seorang yang, fasih lidahnya, akal yang bijak, kuat hujjah dan pantas, rupa yang baik 
dan penampilan yang mengkagumkan. 



Contohnya : Dahiah al-Kalabi (R.A.) yang diutuskan kepada Qaisar, seorang yang tampan dan 
fasih. 

1. Utusan kepada al-Najashi, Habsyah, Amru bin Umayyah al-Dhumairi (R.A.). 

2. Utusan Kepada Hercules, Rom, Dahiah bin Khalifah al-Kalabi (R.A.). 

3. Utusan Kepada Meqauqus Qibti, Mesir, Hatib bin Abi Balta'ah. (R.A.) 

4. Utusan kepada Kisra, Farsi, Abdullah bin Huzafah (R.A.) 

5. Utusan ke Raja Amman, 'Amru bin al-As. (R.A.) 



Ketenteraan. 



Rasulullah (s.a.w.) juga telah memperlengkapkan ketenteraan dengan seni peperangan, 
mempelajari menggunakan senjata dan ujian bagi memilih yang berkelayakan. 



Memilih pimpinan tentera. 



Rasulullah saw memimpin sendiri 28 peperangan. 



Disamping itu rasulllah (s.a.w.) juga memilih ketua-ketua tentera tertentu: 



1. Hamzah bin Abdul Muttalib (R. A.), ketua Sariah untuk menawan kafilah Quraisy. 

2. Ubaidah al-Haris (R.A.), ketua sariah kepada perdagangan Quraisy. 

3. Saad bin Abi Waqqas (R.A.), ke jalan Mekah dan Syam. 



Panglima dan Pemegang Bendera Perang. 



Ali Abu Talib (R.A.) dan Umairah bin Hasyim (R.A.), pemegang bendera al-Muhajirin 
Saad bin Abi Qaqqas (R.A.), memegang bendera al-Ansor . Mus'ab bin Umair (R.A. ), 
memegang bendera umum di Badar dan Uhud. 

Jaafar bin Abi Talib, Abdullah bin Rawahah dan Khalid al-Walid (R.A.a.) , Pemimpin 
peperangan Mu'tah. 

Omar AL-Khattab (R. A.), memimpin tentera memerangi Hawazin. 



Industri dan Strategi Peperangan. 




Dizaman rasulullah (s.a.w.) terdapat perbagai senjata dan strategi peperangan diambil 
yang tidak pernah diketahui oleh orang-orang Arab sebelumnya iaitu seperti: 



Menggali Khandak (parit) yang digunakan di Farsi. Membuat Manjanik ( lastik besar) 
dan membuat kereta perisai dalam memerangi Taif. 

Kawalan Dalam Negeri. 

Dilakukan secara sukarela dan tersusun. 



Pendidikan 



Terdapat pelbagai kaedah pengajaran dan pendidikan dizaman rasulullah (s.a.w) 
antaranya: 

• Sistem nuqaba' 

• Mengajar di Masjid. 

• Mengajar antara qabilah yakni sesuatu qabilah belajar dengan qabilah lain 

• Pengajian khas untuk kaum wanita. 

• Menjadikan tawanan sebagai guru 

• Mengutuskan kumpulan ulama Katibah Ulamak ke kawasan-kawasan Islam. 

• Pengajaran kepada jiran. 

Rawatan Perubatan. 



Doktor-doktor di zaman rasulullah (s.a.w) ialah Rasulullah (s.a.w.) sendiri dan, Aisyah 
(R.A.) 

Antara yang merawat kecederaan; Rufaidah al-Ansoriah al-Aslamiah, Ka'ibah binti 
Saad, Laila al-Ghifariah, Muazah al-Ghifariah, Ummu Aiman dan Ummu Sinan al- 
Aslamiah. (R. A.a.) 




Kuasa Perundangan dan Kehakiman. 



Perundangan dizaman rasulullah (s. a. w) hanyalah Kepada Allah dan Rasulnya. 



Hakim di Zaman Rasulullah. 



Antara hakim-hakim dizaman rasululllah (s.a.w.) Umar Al-Khattab, Ali bin Abi Talib, Muaz bin 
Jabal, Abu Musa al-Ashari dan 'Itab bin Usaid. (R.A.a.) 



Kediaman Tetamu ( Hotel). 

Sebagai memuliakan tetamu daripada luar Madinah sama ada dikalangan umat Islam 
atau lainnya, rasulullah (s.a.w.) telah menyediakan khemah untuk penginapan tetamu 
tersebut. Selain tenpat penginapan mereka juga dijamu dengan makanan dan bekalan 
hadiah ketika berangkat pulang. 

Penutup. 



Semuga dengan huraian ringkas mengenai siyasah syar'ieyyah ini akan menjadikan 
pembuka jalan kepada pembaca sekelian bagi mendalami lagi persoalan pemerintahan 
dalam Islam. Ilmu berkenaan siyasah syar'ieyyah ini bukanlah hany terpakai dalam 
kerajaan semata-mata bahkan amat perlu diperaktikkan dalam mentadbir apa juga 
organisasi supaya bertepatan dengan tujuan syarak. 

[1] Lihat Surah ,al-An'am; ayat 125 dan Surah Sad ayat 26. 

[21 Lihat Surah al-Anbiya ayat 78 dan al-Naml ayt 15-44. 

[31 Lihat Surah Yusuf ayt 56, dan al-Kahf, ayat 84. 

[41 Lihat surah al-Anbiya, ayat 107. 

[5] Dr. Fathi Abd.Karim, Al-Daulah Wa al-Siadah, Maktabah Wahbah, m. s. 151 
[61 Anutannys 

[71 ketaatan dan kasih-sayang 

[81 Riwayat Al Bukhari, lihat juga Seerah Ibnu Katsir. 

[9] Rijal ialah manusia yang memiliki sifat-sifat kelelakian yang sebenar berani, benar, gagah, 
bertanggungjawab dan sebagainya. 

[101 Seerah Ibnu Hisyam. 

[111 Ibnu Katsir: Seerah Nabawi. 



[121 Ibn Hajar, Fath al- Bari. 

[131 Tajmi' : menyatukan umat Islam atas asas persaudaraan dan saling tolong menolong 
[141 Pengawal 

[151 'Aqilah ialah dasar takaful antara ahli qabilah bagi melangsaikan bebanan membayar diat dalam 
hukuman membunuh tanpa niat. 

[161 Al-Ghazali; al Iqtisadfi al Ftiqad, Mesir , Percetakan al Mahmudiah. 

[171 Surah Yusuf; ayat 55. 

[181 Surah al-Baqarah, ayat 247. 

[191 Riwayat al-Hakim, lihat juga Ibnu Taimiah, Siyasah Syar'ieyyah 
[201 Al-Bukhari. 

[211 Surah Ali Imran, ayat 159. 

[221 Surah al- Syura, ayat 38. 

[231 Ibnu Hajar al-'Asqalani, Fathul Bari 
[241 Al-Tirmizi. 

[251 Ibnu Qutaibah, Uyun al-Akhbar 

[261 Al-Tabrani, Al-Hakim dan katanya sanadnya soheh. 

[271 Abdul Hak bin Ghalib bin 'Atiyyah al-Andalusi, Al-Muharrar Al-Wajiz Fi Tafsir Al-Kitab Al-'Aziz, 
Tahqiq Abdullah Al-Ansori 

[281 Ibnu Al-Arabi, Badai' al-Suluk Fi Tabai' al-Muluk. 

[291 Al-Jassas, Ahkam al-Quran 
[301 Fathul Bari 



